“Dulu Kalau Daddy Pergi Private Party…I don’t Share On Social Media”- Azhar Sulaiman Kongsi Tips Bebas Kecaman Kepada Anak

Secara dasarnya, aib diri merupakan satu rahsia yang perlu disimpan. Bagaimanapun, masih ada segelintir individu yang seolah-olah tidak segan dan berbangga dengan maksiat dan keburukan yang dilakukan sehingga memaparkan perbuatan tersebut di dalam media sosial, meskipun ia bukanlah sesuatu yang dibenarkan dalam agama.

Sehubungan itu, setiap individu bukan sahaja ditegah untuk menyebarkan aib sendiri, malah aib orang lain.

Bahkan perkongsian maklumat peribadi dan apa jua hantaran (posting) di media sosial juga hendaklah dilakukan dengan berhati-hati supaya tidak leka dalam setiap perkongsian sehingga menuai kecaman dan tohmahan yang membongkar aib seseorang.

Bercerita mengenai perihal ini, nama anak kepada aktor Azhar Sulaiman iaitu Kasih Iris Leona kembali hangat diperkatakan di media sosial dek kerana penampilan seksi yang digayakan.

Terdahulu, Leona memuat naik beberapa gambar dan video yang memaparkan percutiannya bersama rakan-rakan ke Warleigh Weir, United Kingdom.

Bagaimanapun, apa yang mencuri perhatian adalah pemakaian yang digayakan personaliti media sosial atau ‘influencer’ itu dilihat mengenakan bikini putih yang menampakkan lurah payudara dan bahagian punggung ketika mandi manda di sungai tersebut.

Bagaimanapun, entri terbabit telah meraih pelbagai reaksi daripada warganet selepas dimuat naik di laman TikTok.

Menjengah ke ruangan komen, rata-rata pengguna meluahkan rasa terkejut melihat Leona bagai membuka pekung di dada dengan berkongsi video pemakaian yang begitu mecolok mata serta jelas melanggar etika dan garis panduan dalam pemakaian cara Islam.

Selain itu, ada yang bersimpati dengan Azhar yang turut terpalit dengan kontroversi yang dilakukan anak perempuannya.

Perkongsian itu membuatkan gadis berusia 24 tahun tersebut mendapat pelbagai kritikan selain ramai memetik akaun media sosial Azhar Sulaiman bagi memberi teguran buat anak perempuannya itu.

Terbaharu, Azhar bagaimanapun meluahkan rasa syukur apabila Leona yang juga seorang pempengaruh media sosial segera memadam video berkenaan sebelum dia melihatnya sendiri.

Menerusi laman Tiktok milik pelakon yang pernah memegang watak sebagai ayah menerusi filem ‘Keluarga Iskandar’ ini, Azhar secara terang-terangan menegur serta member tips kepada anaknya mengenai bagaimana dirinya begitu bebas daripada kecaman sepanjang bergelar selebriti serta kekal relevan dalam industri.

“Today daddy nak share satu secret dengan you…bagaimana daddy boleh sustain lama dalam industri hiburan ni…you gotta be smart and remember that most of the people yang follow us are malays and muslim. So be sensitive with your content”

“Be smart la…macam daddy kalau pergi party, pergi changkat ke berjimba ke, private party and all…i dont share on media social…”

Dalam pada itu, pelakon filem Impian berharap agar orang ramai tidak lagi memanjangkan isu berkenaan selepas anak gadisnya memadam video tersebut.

Malah, Azhar juga menitipkan doa agar Leona dapat mempelajari sesuatu perkara daripada insiden tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tidak Kisah Pendapatan Lebih Tinggi Daripada Bakal Suami, Shila Amzah Terima Ubai Walaupun Gaji Bulanan Rendah!

Realiti dunia hari ini, tentunya masalah kewangan akan mencetuskan konflik dan pergaduhan antara suami dengan isteri disebabkan tekanan dan akhirnya menyebabkan wujudnya ketidaksefahaman di antara satu sama lain.

Masalah yang timbul tersebut sudah pasti rentetan daripada masalah kewangan hingga menyebabkan konflik hubungan suami isteri yang tidak berkesudahan, akhirnya mencetuskan perceraian atau meruntuhkan institusi kekeluargaan.

Dengan jumlah peningkatan kes penceraian masa kini, wajarlah kita menghentikan perbuatan menabur gula atas realiti kehidupan perkahwinan tanpa kewangan yang kukuh.

Perbuatan mernormalisasikan perkahwinan tanpa perancangan kewangan yang baik adalah satu perkara yang tidak bertanggungjawab.

Bagaimanapun, ketidakstabilan kewangan bukanlah menjadi satu kesalahan sehingga pasangan tersebut harus dihukum untuk tidak berkahwin namun nikmatilah perkahwinan secara bersederhana mengikut kemampuan sesebuah pasangan. Kata orang, ukur baju di badan sendiri!

Berbahas soal ini, penyanyi, Shila Amzah meluahkan bahawa dia tidak pernah melihat ketidakseimbangan pendapatan bulanan antara dia dan tunang, Ubai MZ sebagai satu masalah besar dalam perhubungan.

Jelasnya lagi, dia juga tidak pernah memberi tekanan kepada bakal suaminya untuk mencapai tahap pendapatan setara dengannya.

“Sejujurnya Ubai memang agak tertekan mengenai hal tersebut tetapi saya cakap supaya dia usaha dan doa. Kasihan dia baru berusia 25 tahun tetapi perlu pecut untuk sama kedudukan.

“Kalau dia mahu capai sama seperti saya seperti sekarang, memang tidak mungkin. Cukup dia dapat selesaikan urusan nafkah dan semua yang patut termasuk insurans.

“Saya ada cakap buat sehabis daya. Buat masa sekarang, saya rasa sudah mencukupi dengan rezeki yang Allah SWT berikan,” ujarnya.

Sementara itu, bercakap soal persediaan bergelar isteri kali kedua penyanyi Memori Tercipta itu, dia mengakui perasaan takut itu tetap terutama selepas kegagalan rumah tangganya dahulu.

“Perasaan takut itu normal dan seperti yang pernah bercerai macam saya, perlukan banyak pertimbangan. Namun paling penting, berhenti mensabotaj diri dan izinkan diri untuk bahagia.

“Kita tidak akan tahu semua yang bakal terjadi di masa depan. Kebimbangan juga tidak akan menjadikan hidup lebih baik. Berdamailah dengan keadaan, tiada apa di dunia ini kekal untuk selamanya,”

Sebagai rekod, Shila pernah bercerai talak satu dengan bekas suaminya, Haris Idraki pada 8 Februari 2022 selepas empat tahun berkahwin.

Hasil perkahwinan itu, mereka dikurniakan seorang cahaya mata lelaki Seth Uwais.


Disoal Jadi Atau Tidak Berkahwin Pada 10 Jun Ini, Dini Schatzmann Minta Orang Ramai Tidak Membuat Spekulasi Berlebihan

Pelakon, Dini Schatzmann, 28, meminta orang ramai agar tidak membuat spekulasi berhubung khabar angin yang mendakwa dia bakal mendirikan rumah tangga dengan pelakon, Janna Nick.

Memetik laporan berita, Dini memaklumkan bahawa perbincangan antara dia dan Janna untuk berkahwin memang pernah dibuat sebelum ini namun sehingga kini belum ada ketetapan berhubung hal tersebut.

“Kalau apa yang dikatakan (khabar angin) itu betul, maka ia (perkahwinan) itu akan terjadi. Kalau selepas tarikh itu tak ada apa-apa, maka tiadalah.

“Jika benar terjadi (berkahwin) saya akan beritahu semua orang. Perancangan perkahwinan semestinya ada sebab takkan kami nak berada dalam hubungan yang sekadar main-main.

“Insya-Allah, kalau boleh memang kami tidak mahu lama sangat (bercinta), takut tak ke mana,” katanya kepada Utusan Malaysia semasa majlis sidang media pelancaran treler dan poster filem Malbat: Misi Bakara,, hari ini.

Dini dalam masa yang sama tidak terkejut dengan khabar angin tersebut dan menyifatkannya sebagai harga perlu dibayar oleh individu bergelar selebriti.

“Tak terkejut dengan khabar angin itu sebab berita kononnya saya dan Janna berkahwin sudah diperkatakan sejak beberapa tahun lepas.

“Saya juga faham, kami ‘under spotlight’ menunjukkan hubungan kami secara terbuka. Jadi jika ada khabar angin mengenai perkahwinan kami tentu akan diperkatakan.

“Ibarat api kecil boleh marak cepat di dalam industri,” tambahnya.

Terdahulu, Dini dan Janna dikhabarkan bakal melangsungkan perkahwinan pada 10 Jun ini di sebuah resort mewah di Pantai Cenang, Langkawi.

Selain itu, Janna turut dikatakan telah menghantar borang pernikahan di Pejabat Agama Daerah Langkawi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-Gara Penyondol Rumah Tangga Musnah, Puteri Sarah Bangkit Kongsi Kisah Hidup Menerusi Coretan Senaskah Buku

Tiada siapa yang berkahwin untuk bercerai. Semuanya mengimpikan kehidupan bahagia sehingga ke hujung usia. Namun, disangka panas hingga petang, tetapi hujan di tengah hari.

Sebenarnya apabila berlaku perceraian, kesannya bukan hanya membabitkan pasangan itu, tetapi juga anak. Hal ini kerana sepanjang proses itu, mereka perlu menyesuaikan diri dengan banyak perubahan dalam hidup. Kehidupan mereka tidak lagi sama seperti dahulu dan memberi kesan yang buruk.

Jika perceraian tidak dapat dielakkan, maka perasaan gagal akan melanda dan seseorang itu akan mula berduka kerana kehilangan perkahwinan yang menjadi simbol status dalam masyarakat.

Bagaimanapun, gagal sesebuah perkahwinan tidak bereti pasangan itu tidak akan pernah mengecapi kebahagiaan, bahkan usaha bangkit daripada keruntuhan rumah tangga itu membuatkan seseorang itu lebih cekal dan tabah menghadapi rintangan hidup.

Menceritakan mengenai soal penceraian, Puteri Sarah Liyana menitiskan air mata ketika menyiapkan buku mengenai pengalaman dan kisah hidupnya iaitu Puteri Sarah : Terus Melangkah.

Bukan saja Sarah, malah keluarga dan rakan-rakan terdekat turut gagal menahan air mata ketika menghasilkan buku yang mengangkat kekuatan wanita itu.

“Memang banyak kali saya menitiskan air mata termasuk orang-orang yang berada di sekeliling untuk menyiapkan buku ini,” katanya ketika ditemui pada majlis pelancaran buku Puteri Sarah: Terus Melangkah di Pusat Dagangan Dunia (WTC), di sini, sempena Pesta Buku Antarabangsa Kuala Lumpur, malam tadi.

Bercerita lanjut mengenai buku itu, memetik laporan Harian Metro, Sarah memaklumkan bahawa karya terbitan Terbit Sendiri Empire dan Projek Nomad Sdn Bhd serta tulisan Emi Anvepa ini mendedahkan kisah peribadinya yang belum dikongsikan kepada umum.

Ia juga memuatkan singkapan peristiwa, tragedi dan detik jatuh bangun ibu kepada dua anak itu.

“Buku ini mengenai positiviti untuk melangkah ke depan tanpa menoleh ke belakang semula. Memandangkan ramai yang datang kepada saya bertanyakan bagaimana saya dapatkan kekuatan. Ada yang ingin pinjam sifat positif dalam diri saya.

“Oleh itu, saya membuat buku ini supaya orang ramai boleh membaca perjalanan kisah hidup saya. Bukan berniat untuk membuka aib sesiapa,” katanya.

Sarah berkata, ramai yang tidak tahu dia ini bagaimana orangnya di belakang tabir.

“Ada yang bertanya saya ini dulu seorang yang bagaimana hidupnya, zaman belajar saya, kehidupan saya dengan keluarga dan sebagainya,” katanya.

Turut bersama dalam majlis pelancaran itu ialah Reina Lum selaku editor dari sudut pandangan undang-undang bersama Emi Anvepa. Selain penulis buku ini, Emi juga pengurus dan kawan rapat Sarah.

Hadir sama, ibu bapa Sarah serta mentuanya, Datuk Yusof Haslam dan Datin Patimah Ismail.


Aina Abdul Terluka Dilabel Sebagai Narsistik Oleh Netizen.-“Saya Bukan Begitu”

Narsistik membawa maksud kepada seseorang yang mempunyai gangguan mental. Nama saintifiknya, Narcissistic Personality Disorder (NPD) di mana seseorang itu beranggapan bahawa dirinya jauh lebih penting daripada orang lain. Ia juga termasuk dalam terlalu memuja atau mengagumi diri sendiri.

Baru-baru ini, fesyen Aina Abdul dikritik hebat oleh netizen terutamanya ketika menjadi juri untuk rancangan Big Stage. Mereka menyifatkan pakaian Aina Abdul terlalu berlebihan sebagai seorang juri.

Namun Aina Abdul menjelaskan bahawa, itu adalah platform dia untuk mengetengahkan serta memberi peluang kepada pereka fesyen baharu untuk menyerlahkan bakat mereka.

Katanya lagi, menjadi juri selama 10 minggu dalam rancangan itu, membolehkan Aina Abdul berkolaborasi dengan 10 pereka fesyen baharu yang hebat. Tambahnya pula, setiap rekaan yang dipakai atau yang akan dipakai olehnya mempunyai maksud yang tersendiri.

Dipetik dari temubual Aina Abdul bersama media F8Buzz, dia menjelaskan bahawa dirinya terluka apabila membaca komen sebegitu namun dia terima dengan hati yang terbuka. Bagi Aina Abdul, tidak semua orang yang suka akan dirinya.

“Dalam definisi saya, kita semua hidup dalam dunia narsistik pada zaman sekarang, sebab kita ada media sosial yang boleh meluahkan segala perasaan kita, betul tak? semua kerjaya, semua bidang kita luahkan emosi kita dikhalayak ramai, kita secara tidak sengaja dah menjadi seorang yang narsistik”-kata Aina Abdul

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Haqiem Rusli Sedang Berusaha Pujuk Isteri Untuk Kembali Bertudung?-“Saya Bukan Suami Dayus”

Terdahulu, isteri kepada penyanyi lelaki popular Malaysia, Haqiem Rusli iaitu Anis Sofea Tampil dengan imej tidak lagi bertudung. Perkara tersebut mendapat kecaman yang hebat dari netizen, malah sehingga ke hari ini perkara tersebut tidak henti-henti menjadi bahan kecaman.

Baru-baru ini, Haqiem ditemubual bersama media mengenai isterinya itu. Menurut Haqiem, untuk memberi nasihat ada fasanya yang tersendiri tidak boleh tergopoh-gapah. Katanya lagi, dia dan isteri terima sahaja komen yang diberikan netizen kepadanya.

Jelasnya lagi, kalau betul netizen ingin menegurnya boleh sahaja hantarkan mesej personal di media sosial miliknya, kenalan rapat juga tidak perlu untuk cakap belakang tentang isu ini.

“Saya minta doa yang baik-baik, dan minta sangat janganlah korang menghukum seseorang itu, mungkin memang salahkan benda tu tidak dinafikan lagi, tapi percayalah hidayah itu milik Allah, mungkin satu hari nanti saya percaya akan ada penambah baikan.”-kata Haqiem

“Saya dah cuba jadi suami yang baik, saya takde tekan pada Sofea kerana tidak mahu kecilkan hatinya sebab dia masih mudakan, saya tak boleh nak marah dia. Takkan saya nak pukul dia itu dah dayus”-tambah Haqiem

Rata-rata pada video temubual berkenaan, netizen sempat meninggalkan beberapa komen mengenai Haqiem.

“Memanglah.. tak kan sampai nak pukul isteri kalau tak bertudung, Haqiem sebagai suami kena tegas, menutup aurat adalah tuntutan agama, kalau usteri tanak ikut cakap Haqiem bermakna dia ingkar dengan tuntutan agama”-kata mereka

“Kalau jadi suami kene tegas demi agama ingat jangan jadi dayus!-tambah mereka

Apa-apa pun, masalah tersebut biarlah kita serahkan kepada Haqiem dan isteri untuk selesaikan. Pasti mereka akan selesaikan dengan cara tersendiri, apa yang kita boleh buat hanya berdoa supaya semuanya akan abaik-baik sahaja.


Ariff Bahran Kesal Dikecam Isu Simpan Wang Dalam Peti Sejuk?-“Punya Laa Buat 8 Lagu Last Year…”

Penyanyi, Ariff Bahran baru-baru ini mendapat kecaman hebat oleh netizen gara-gara memuatnaik video dirinya menyimpan sejumlah wang dalam peti sejuk.

Ariff menerusi video yang dimuatnaik di TikTok, turut menjawab persoalan netizen yang mempersoalkan tindakannya tidak menyimpan wang dalam bank selepas penyanyi ini dilihat menjinakkan diri dalam aktiviti perniagaan tukar beli matawang (tradings).

“Kenapa kalau trade je cash, takleh simpan elok-elok dalam bank ke?-soal netizen

Replying to @user3020283226210 hustle demi hasil. Link at bio !

Perkongsian Ariff di TikTok mendapat pelbagai reaksi netizen, malah ada yang menyifatkan penyanyi ini sudah tidak relevan menjadi artis sehingga menjadi trader untuk memperoleh pendapatan.

“Jadi artis tak relevan, member jadi trader buat duit  🤣.”

“Cuci duit le..Lagi mau tanya. Kang letak dalam bank banyak-banyak, LHDN cari kang..hahaha.”

“Tu la halalan toyyiban tu sangat penting. Sebab hasil rezeki yang sebaliknya akan diperhitungkan di akhirat kelak.”

Terkini, Ariff Bahran menerusi ciapan di Twitter, mempersoalkan pihak terlibat yang tidak memberikan sokongan ketika dirinya menghasilkan beberapa buah lagu, tahun lalu. Namun, dirinya menjadi perhatian ‘keyboard warrior’ apabila melibatkan kehidupan peribadi di media sosial

“Punya la buat 8 lagu last year satu pun orang tak peduli, media tak pickup netizen tak support.

Bila involve my personal life tunjuk benda yang tak ‘indah sangat’, berebut keyboard warrior datang. Typical idiots lol.”-ciapan Ariff di Twitter

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penampilan Yasmin Hani Undang Pelbagai Reaksi Netizen?-“Untung Cameraman…”

Personaliti TV dan pelakon, Yasmin Hani mencuri perhatian netizen selepas  dilihat memuatnaik beberapa foto di media sosial miliknya, baru-baru ini

Menerusi hantaran di Instagram, Yasmin dilihat menggayakan round neck tank top putih serta short pant berwarna maroon.

“Oooh how old is your inner child? Mine is 6yo. 🤭”-kapsyen Yasmin di Instagram

Perkongsian Hani walaubagaimanapun meraih pelbagai reaksi dalam kalangan netizen apabila melihat penampilan Yasmin, serta ada yang teruja melihat pelakon ini tetap kelihatan muda biarpun sudah memasuki usia 40-an.

“Aku sekarang dah 30. Dulu masa aku tengok dia kat tv. Masa tu sekolah rendah lagi kot. Sekarang ni aku rasa dia takkan tua kot.”

“Untung cameraman alang-alang boleh cuci mata.”

“Jangan la seksi sangat kak. Saya minat akak.”

Terdahulu, pelakon ini pernah mendapat teguran netizen selepas memuatnaik foto dirinya bersama kekasihnya, Aliff Hadi berpelukan sambil memakai pakaian serba hitam. Rata-rata netizen menyifatkan tindakan pasangan ini dilihat sebagai kurang manis kerana mereka masih belum mempunyai ikatan yang sah.

Sekadar info, Yasmin Hani pernah mendirikan rumah tangga dengan Sha’arin Mohamed Razali pada 2011. Namun, telah berpisah pada Disember 2021.

Hasil perkahwinan, mereka dikurniakan dua cahaya mata, Noah Ismail Wong, dan Eissa Elzander Wong.


Tak Pernah Sangka Akan Berbaik Semula Selepas Dikhianati,Puteri Sarah Kini Akui Mahu Berkawan Baik Dengan Syamsul Yusof

“Kami jadi kawan baik sahaja. Insya-Allah takkan ada ‘plot twist’ lagi.

Bukan mudah buat pasangan sudah berpisah untuk terus berdepan satu sama lain kerana sudah tentu luka akibat perpisahan masih berbekas.

Namun bagi pasangan yang memiliki anak, perceraian sepatutnya bukan tiket untuk bermusuhan.

Ini kerana mereka masih perlu kekalkan hubungan baik walaupun tidak sehaluan demi membesarkan dan menjaga emosi anak.

Memetik laporan Harian Metro, Puteri Sarah kali ini tampil dengan penuh aura positif menceritakan mengenai status hubungannya dengan Syamsul kini mereka sepakat hendak mengakhiri masalah rumah tangga secara baik demi dua anak mereka iaitu Syaikhul Islam dan Sumayyah.

“Saya sendiri tidak menyangka ada ‘plot twist’ dalam kehidupan saya apabila Syamsul hendak berbaik baru-baru ini.

“Kalau boleh hendak kekal begitu kerana kita tidak mahu bergaduh. Kami sudah membuat keputusan hendak berbaik demi anak-anak,” katanya.

Sementara itu, Puteri Sarah yang melancarkan buku Puteri Sarah: Terus Melangkah di Pusat Dagangan Dunia (WTC) Kuala Lumpur sempena Pesta Buku Antarabangsa Kuala Lumpur, baru-baru ini berkata, buku terbitan Terbit Sendiri Empire dan Projek Nomad Sdn Bhd ini bakal mendedahkan kisah peribadinya yang belum dikongsikan kepada umum.

“Saya ada maklumkan kepada Syamsul mengenai pelancaran buku ini, tetapi saya beritahu dia ia bukan mengenai kehidupan kami sebaliknya perjalanan hidup saya. Ada juga diselitkan mengenai Syamsul, namun semua yang baik-baik saja.

“Ini mungkin satu kelebihan yang Allah berikan kepada saya yang mana mendapat keluarga dan mentua yang sangat baik. Saya gembira kerana biarpun Allah ambil satu bahagian tetapi Dia beri yang lain pula sebagai ganti. Jadi, saya tidak terlalu sedih dengan apa yang terjadi kerana Allah menggantikan dengan sesuatu yang berharga,” katanya.

Kesepakatan yang baik antara dua pihak membantu pembesaran, emosi dan pendidikan anak.

Tidak salah bekas suami isteri kekalkan hubungan baik demi anak, malah itu sewajarnya dilakukan.

Islam ini mudah, kewajiban melakukan kebaikan kepada orang lain sangat dituntut, tambahan pula kebaikan ibu atau bapa kepada anak.

Justeru, bekas suami isteri perlu menjaga batasan agama seperti berjumpa di tempat umum bukan di tempat sunyi atau rumah tanpa ada orang lain, tidak duduk berdua-duaan serta menjaga adab dan aurat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dilayan Buruk Oleh Selebriti Kesayangan, Peminat ‘Spill The Tea’ Senarai Perangai Artis Terkenal Yang Sebenarnya Biadap

Adab!Perkataan dengan empat aksara ini nampak ringkas dan mudah namun berat intipatinya sehingga memungkin seseorang itu digelar tidak beradab atau lebih tepat dipanggil biadap!.

Bagi kita masyarakat Timur, adab adalah perilaku atau didikan yang dipupuk sejak kita masih kecil oleh ibu bapa, seterusnya membentuk jati diri kita ketika dewasa.

Adab tidak mengenal usia atau latar belakang. Tua, muda, miskin, kaya atau dari apa darjat sekali pun, adab patut menjadi teras dalam diri seseorang manusia.

Bercakap mengenai adab, baru-baru ini kecoh di laman Twitter apabila warganet mula membuka cerita mengenai pengalaman masing-masing bertemu selebriti kesayangan mereka yang didakwa memiliki attiude yang tidak disenangi sehingga disifatkan sebagai kurang ajar.

Dakwaan itu menjadi tular apabila wargamaya mula menyenaraikan gambar selebriti-selebriti terbabit menerusi bebenang yang dikongsi di laman Twitter.

Menjengah di ruangan komen, rata-rata warganet ada yang bersetuju dan tidak bersetuju dengan dakwaan yang dikongsi.

Namun, ianya dikatakan hanya berdasarkan pengalaman mereka secara peribadi bertemu dan pernah bekerjasama dengan artis-artis tanah air ini.

Antara muka-muka yang dikongsikan itu kebanyakkannya adalah merupakan selebriti-selebriti ternama.

Meskipun begitu, sukar untuk dibuktikan kebenarannya kerana ianya adalah berdasarkan pengalaman peminat sendiri.

Bagaimanapun, perkongsian menerusi bebenang yang tular itu juga ada menyenaraikan selebriti-selebriti yang dianggap begitu baik dan peramah antaranya seperti Fazura, Dayang, Mira Filzah, Nora Danish dan ramai lagi.

Setiap apa yang kita tuturkan di platform media sosial adalah suara yang mewakili siapa diri kita. Kalau tersalah langkah, orang akan menilai diri kita sebagai orang yang tidak ‘cerdik’ untuk berkata-kata.

Sebab itu ini semua perlu berbalik kepada adab. Dalam berbicara kepada sekumpulan orang yang kita sendiri tidak kenal secara peribadi, kita perlu berhati-hati.

Ada orang yang mungkin boleh bergurau kasar, tapi ada juga yang hatinya lebih sensitif kerana latar belakang dan pengalaman setiap orang yang berbeza-beza.

Kerana itu, jaga adab kita walau di mana pun kita berada tidak kira sama ada dalam dunia nyata mahu pun dunia maya.


Fasha Sandha Dituduh ‘Potong Usus’, Netizen Mohon Maaf!-“Jangan Sedap Nak Mengata…”

Pelakon, Fasha Sandha tampil bersuara selepas seorang netizen yang merupakan seorang  jururawat telah melemparkan tuduhan terhadap dirinya yang didakwa telah melakukan pembedahan potong usus atau dikenali sebagai bariatrik untuk kekal langsing.

Menurut Fasha, ibunya merupakan individu yang terpaksa melakukan pembedahan bariatrik atas faktor kesihatan dan nasihat doktor. Jelasnya, dia hanya menjaga pemakanan, bersenam, serta mengambil produk kesihatan sahaja.

“Saya tidak akan judge atau memandang rendah pada orang yang melakukan bariatric kerana ada beberapa orang terdekat saya yang terpaksa melakukan bariatric kerana faktor kesihatan dan nasihat doktor,

termasuk ibu saya yang terpaksa melakukan bariatric kerana obes/ darah tinggi dan sakit lutut kronik. Saya yang membayar kos RM25 000 untuk procedure tersebut dan saya yang menjaga ibu ketika itu.

Sekarang saya hanya jaga pemakanan saya, exercise dan malam-malam ambil berryful. Hanya itu saya perlukan buat masa sekarang.”-jelas Fasha

Menegaskan agar netizen terlibat untuk berikan bukti serta permohonan maaf secara terbuka dalam tempoh 24 jam, Fasha menyatakan bahawa dia telah memafkan netizen berkenaan selepas netizen berkenaan membuat permohonan maaf setelah beberapa jam posting di Instagram.

“Selepas 3 jam. Permohonan maaf terbuka daripada Hanis Syafiqah seorang nurse. Saya maafkan, hanya untuk kali ini dan semoga dapat dijadikan iktibar. Agar tidak berlaku pada orang lain terhadap artis lain juga.

Dapatkan fakta sahih, sebelum komen. Jangan sedap-sedap nak mengata artis atau sesiapapun. Jangan sesekali menyalahgunakan media sosial. Negara ada undang-undang.”-tegas Fasha

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anzalna & Afifah Bersuara Isu Bapa Ditamatkan Kontrak Sebagai CEO FINAS

Umum mengetahui Bekas Ketua Pegawai Eksekutif (CEO) Perbadanan Kemajuan Filem Nasional Malaysia (FINAS), Prof Dr Md Nasir Ibrahim telah ditamatkan kontraknya sebagai CEO dalam tempoh 24 jam tanpa sebarang kes jenayah atau masalah integriti.

Isu berkenaan turut mendapat respon dari anak beliau yang merupakan pelakon terkenal iaitu Anzalna dan Afifah tampil memberikan kata-kata semangat buat bapa mereka.

Menurut Anzalna menerusi hantaran di Instagram, bapanya merupakan seorang individu yang amat prihatin soal pembangunan industri filem tempatan, namun mungkin rezeki tidak menyebelahi beliau ketika ini.

“Bangga sebagai anak. Abah amat prihatin soal pembangunan industri filem tempatan. Kerja tidak mengira waktu. Ramai yang memuji abah tapi mungkin rezeki tidak menyebelahi abah ketika ini.

Tetapi setiap kepayahan atau kesusahan, Allah akan balas dengan kemanisan jua akhirnya.”-tulis Anzalna

Dalam pada itu, Afifah mengakui bapanya itu tetap mendapat sokongan orang ramai biarpun mendapat layan yang tidak adil oleh pihak yang terlibat.

“Kami sayang anda, bapa. Mereka melayan anda sangat tidak adil, tetapi anda mempunyai sokongan ramai dari jauh. Anda sangat hebat. Allah itu adil dan tahu apa yang terbaik untuk anda.”-tulis Afifah

Dipetik dari laporan Malaysia Gazette, Bekas Ketua Pegawai Eksekutif (CEO) Perbadanan Kemajuan Filem Nasional Malaysia (FINAS), Prof Dr Md Nasir Ibrahim mengakui terkejut apabila pemecatannya dalam tempoh 24 jam itu tidak melibat sebarang kes jenayah atau masalah integriti.

Bapa kepada pelakon, Anzalna dan Afifah Nasir ini tidak menolak kemungkinan wujud kronisme dalam pentadbiran FINAS yang didakwa antara punca pemecatannya.


[VIDEO] Pengacara Indonesia Bertudung Selepas Ditegur Anak Kecil?,-“Alhamdulillah Hidayah Milik Allah”

Feni Rose merupakan pengacara terkenal di Negara seberang iaitu Indonesia. Pengacara dalam rancangan ‘Rumpi No Secret’ itu mengungkapkan bahawa dia menutup aurat kerana cintanya kepada Allah S.W.T.

Keinginan Feni memakai tudung adalah selepas dia menemu ramah beberapa artis yang berhijrah untuk berhijab dalam rancangannya itu. Terdahulu, ketika Feni menjadi pengacara pakaiannya tidak bertutup serta tidak bertudung.

Feni Juga berkata, perubahan yang dilakukan olehnya itu bukanlah disebabkan lelaki arab yang dikatkan dengannya, malah pilihan untuk bertudung semata-mata kerana Allah.

“Kerana Cinta, bukan kepada manusia tapi kepada Allah, itu sangat indah”-katanya di youtube TransTV Official.

Namun, netizen sangat curiga tentang perubahan Feni itu kerana terdahulu dia sempat ditegur oleh seorang kanak-kanak yang berusia 3 tahun mengenai pakaiannya serta kenapa dia tidak berhijab ketika sedang menemu ramah kanak-kanak tersebut.

Kanak-kanak tersebut yang bernama Khalisa menjawab pertanyaan Feni mengenai bagaimanakah rupa baju seksi itu.

“Baju seksi itu macam mana menurut Khalisa?”-tanya Feni

“Itu tante(Feni) pakai baju seksi”-jawab Khalisa

“Tudung Tante belum dicuci, belum kering. kan lagi musim hujan”

Netizen juga menggungkapkan bahawa semestinya Feni akan ada rasa malu walaupun sedikit ketika ditegur oleh kanak-kanak tersebut. Mereka juga menyarankan agar Feni berhenti menjadi hos untuk rancangan gossip kerana itu tidak elok sesuai dengan perubahannya sekarang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Karan Johar Mahu Aishwarya Rai Ganti Kajol Untuk Filem ‘Kabhi Khushi Khabhie Gham’ Tapi…

Karan Johar terlepas beberapa peluang untuk bekerjasama dengan bintang besar Bollywood iaitu Aishwarya Rai Bachchan. Karan Mahukannya di dalam fiem Kabhi Khushi Khabie Gham, akan tetapi watak berkenaan dapat kepada Kajol.

Pembuat filem iaitu Karan Johar berfikir untuk mengambil Aishwarya Rai Bachchan untuk menggantikan watak yang disandang Kajol dalam filem berkenaan. Karan mengingatkan Kajol tidak dapat sertai filem tersebut dan inginkan Aishwarya Rai sebagai pengganti.

“Semasa membuat ujibakat untuk filem Kabhi Khushi Kabhie Gham, saya diberitahu bahawa kemungkinan Kajol tidak dapat sertai kerana berkahwin dan ingin fokus kepada keluarga. Saya ingat saya akan gantikan dengan Aishwarya Rai.”-kata Karan Johar

“Saya rasa susah hati kerana sudah lama bekerja dengan Kajol sebelum ini. Pada hari yang sama, jam 3 petang saya menelefon Kajol dan saya ingatkan dia akan tolak tawaran saya dan membuatkan saya kecewa. Akan tetapi secara tidak sengaja Kajol mahukan watak itu dan saya tidak berpeluang untuk bekerjasama dengan Aishwarya Rai”- Tambahnya

Akhirnya pada tahun 2016, Karan dan Aishwarya Rai dapat berkerjasama buat pertama kalinya dalam filem “Ae Dil Hai Mushkil”.

Selain Kajol, Kabhi Khushi Kabhie Gham menjadi perbualan ramai kerana gandingan daripada pelakon yang hebat, antaranya Amitabh Bachchan, Jaya Bachchan, Shah Rukh Khan, Hrithik Roshan dan Kareena Kapoor.

Bagi yang tidak ketahui, filem Kabhi Khushi Kabhie Gham mengisahkan tentang Keluarga Kaya india yang berpecah belah selepas anak angkat sulung (Shah Rukh Khan) yang diambil mereka berkahwin dengan gadis (Kajol) yang berlatar belakang sebagai orang biasa.

Selain itu, ia menunjukkan bagaimana anak bongsu mereka (Hrithik Roshan) bantu menyelesaikan perbalahan serta perselisihan faham antaranya ayah dan abangnya.

Jika anda belum tonton filem yang menjadi fenomena dunia ini, disarankan untuk anda tonton dan sediakan tisu bagi menghayati jalan cerita yang menyedihkan.


Murah-murah! Jom Semak Tawaran Paling Berbaloi di Jualan Mega vivo x Shopee 6.6

Pasti ramai yang ternanti-nanti jualan hebat sempena tarikh 6 Jun 2023 (6.6) tak lama lagi. Nah! jualan vivo X Shopee Mega 6.6 adalah satu peluang yang tidak boleh anda lepaskan. Telefon pintar vivo dengan penjimatan luar biasa tersedia hanya untuk satu hari, pada 6 Jun!

Anda boleh pergi ke Kedai Rasmi vivo di Shopee dan dapatkannya untuk menikmati tawaran hebat ini seperti rebat 10% seluruh kedai sekarang  serta Baucar Diskaun Sehingga RM100 dan percuma penghantaran segera.

Lihat di vivo Shopee Exclusive Deals yang menampilkan rebat hebat pada telefon pintar ini di bawah:

Selain itu, jangan lupa bahawa anak syarikat vivo, iQOO menawarkan Tawaran Eksklusif Shopee yang menarik. Apabila anda membeli telefon pintar iQOO, anda layak mendapat iQOO Cooling Back Clip Pro pada harga RM9.90 sahaja (Harga Asal: RM219).

Tambahan pula, baucar kedai hebat sehingga RM100 DISKAUN tersedia, namun ini hanya terpakai kepada model terpilih dan kuantiti terhad yang tersedia:

Sebagai sebahagian daripada sambutan Ulang Tahun Vivo V Series ke-8, pelanggan yang membeli mana-mana telefon pintar Vivo V Series boleh menikmati tawaran istimewa: diskaun 12% baucar Christy Ng, bersama-sama dengan tambahan 10% Rebat NOW Baucar dan RM100 dengan perbelanjaan minimum RM600.

Nikmati juga hadiah ini apabila anda membuat pembelian telefon pintar ini di bawah, cepat dapatkannya sekarang kerana siapa cepat dia dapat:

Nantikan di Halaman Facebook rasmi vivo Malaysia untuk maklumat lanjut & kemas kini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Suami Tanggung Dosa Apabila Isteri Enggan Tutup Aurat? Haqiem Rusli Jawab Hidayah Itu Milik Allah

Semua sudah sedia maklum mengenai perihal aurat. Tidak kiralah aurat lelaki mahupun wanita.

Ia wajib dipelihara dengan sebaiknya terutama daripada diperlihatkan kepada orang yang berlainan jantina dan bukan mahram.

Bagi kaum wanita yang sudah berumah tangga pula pula, aurat wanita sering kali dikaitkan dengan suami masing-masing.

Bahkan aurat membawa maksud keaiban. Ia merujuk kepada beberapa anggota yang mana jika ia tidak ditutup, maka akan hilang kehormatan dan boleh mendatangkan aib.

Justeru, aurat wajib ditutup dan hukumnya haram dibuka atau dipamerkan kepada mereka yang bukan mahram.

Malah, Islam sangat memandang tinggi, memuliakan dan mengangkat martabat wanita.

Bagaimanapun, baru-baru ini cerita selebriti buka tudung bukan lagi isu asing yang perlu dibahaskan sehingga menuai kontroversi dalam dunia seni hiburan tempatan.

Berbahas soal ini, nama isteri kepada penyanyi, Haqiem Rusli iaitu Anis Sofea menjadi bualan netizen di media sosial selepas meninggalkan beberapa foto yang memperlihatkan dirinya tidak lagi bertudung litup.

Bagaimanapun, memetik laporan berita, demikian jawapan penyanyi, Haqiem Rusli berhubung kontroversi yang melanda isterinya, Anis Sofea selepas tidak lagi bertudung.

Pelantun lagu Tergantung Sepi itu juga meminta orang ramai mendoakan yang terbaik buat dirinya dan pasangan.

“Saya dan Sofea tahu apa yang berlaku sekarang. Kami tak mahu terlalu agresif dalam media sosial.

“Kita ambil mana yang baik dan buang mana yang buruk,” katanya ketika ditemubual oleh Keanu Azman dan Hawa Rizwana dalam rancangan Meletop, baru-baru ini.

Sebelum ini, Anis dihentam teruk apabila dilihat sudah menanggalkan tudung dan hanya mengenakan selendang yang memperlihatkan bahagian rambutnya.

Bagaimanapun, Anis memilih untuk mengunci mulut apabila tidak memberi sebarang kenyataan atas kecaman mengenai isu terbabit.

Untuk rekod, Anis dan Haqiem selamat bergelar sebagai pasangan suami isteri selepas bernikah di Masjid Haji Fi Sabilillah, Cyberjaya pada 19 November 2021.


Berangan Jadi Kajol, Trend Rambut Dan Skarf Warna-Warni Anjali Pernah Menjadi Ikutan Peminat Malaysia Suatu Ketika Dahulu

Sebut sahaja filem cinta berzaman yang tak lapuk dek hujan tak lekang dek panas sudah semestinya filem Kuch Kuch Hota Hai menjadi salah satu filem kegemaran ramai yang mungkin disebut-sebut jalan ceritanya.

Mana tidaknya, filem Hindustan atau Bollywood yang telah lama bertapak dalam masyarakat Malaysia tidak dapat dinafikan telah memberi pengaruh yang cukup besar kepada rakyat Malaysia.

Siapa yang boleh lupa kisah cinta tiga segi antara Rahul lakonan Shah Rukh Khan, Tina (Rani Mukherjee) dan Anjali (Kajol) yang diadun dengan pelbagai sinematografi indah, babak-babak ikonik dan lagu-lagu merdu.

Bahkan filem Kuch Kuch Hota Hai arahan Karan Johar banyak mengajar kita erti persahabatan dan ia juga mengajar tentang erti sebenar cinta.

Filem ini bukan sahaja mendapat sambutan hangat di seluruh dunia terutamanya di Malaysia, malah ia merupakan satu filem paling ikonik pada tahun 90-an.

Jalan cerita yang mengisahkan cinta tiga segi ini diterbitkan pada 16 Oktober 1998 dibintangi Datuk Shah Rukh Khan (Rahul Khanna) , Rani Mukerji (Tina) dan Kajol (Anjali Sharma) sebagai teraju utama dan filem ini sudah mencapai dua dekad.

Mengimbas kembali filem pecah panggung ini Murai MY ingin kongsikan kepada anda beberapa fakta yang mungkin anda tidak tahu.

Tahukah anda idea asal filem itu adalah cinta antara gadis cantik, tomboy dan jejaka poyo namun ditolak. Muncul pula idea kedua tentang kehidupan seorang balu membesarkan anak, juga telah ditolak. Hingga akhirnya, kedua-dua idea itu digabungkan menjadi Kuch Kuch Hota Hai yang kita tonton sekarang.

Kuch Kuch Hota Hai menjadi antara filem terawal yang mengetengahkan kisah cinta tiga segi era moden dan konsep ‘friendzone’ yang mana generasi muda hari ini pun masih boleh kaitkan dengan kehidupan mereka.

Tatkala menonton filem ini, pasti ada yang terkenang kisah cinta masing-masing ketika di sekolah menengah atau ‘high school’ dahulu.

Di Malaysia, rata-rata peminat Hindustan banyak yang mengenakan baju panas atau ‘sweater’ berjenama GAP dan Polo Sport yang dipakai Rahul, serta gadis-gadis tomboy pula memotong rambut pendek dan memakai skarf seperti Anjali. Impaknya cukup hebat dan luas suatu ketika dahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Filem Terakhir Allahyarham Adibah Noor, Hayati Kisah Nikmat Kasih Sayang & Perpaduan Dalam ERASER

Mengangkat tema perpaduan, ihsan, kasih sayang, setia, hormat, harmoni dan tiada yang dapat memisahkan pertalian sesama manusia hanya kerana berbeza agama.

ERASER termasuk dalam kategori filem Malaysia wajib tonton di platform Prime Video mulai 1 Jun 2023 dan tersedia di seluruh Asia Tenggara.

Apa lagi filem yang diarahkan oleh Mark Lee See Teck ini menjadi cenderahati terakhir daripada pelakon seni berprofil tinggi yang telah pulang ke Rahmatullah pada 18 Jun 2022, Allahyarham Adibah Noor.

Kerinduan peminat melihat lakonan Adibah yang bersahaja namun mengesankan akan terubat dengan menonton ERASER yang turut dibintangi oleh barisan pelakon hebat termasuk Nam Ron, Angela Chan, Dhiya Ariffin dan Alyssa Lee.

ERASER atau terjemahannya dalam bahasa Melayu bermaksud Pemadam atau hapus mempunyai simbolik tersendiri untuk difikir dan diterima dengan hati terbuka oleh seluruh penonton berbilang bangsa di negara kita.

Pemadam Bendera Malaysia pula dijadikan metafora jika tiada perpaduan, negara akan ‘lenyap’ perlahan-lahan.

Dihasilkan dalam durasi 94 minit dengan genre drama, kekeluargaan dan romantik, ERASER yang ditulis oleh Mark Lee, Tang Yen Yen dan Siti Jasmina Ibrahim ini adalah sebuah naskhah ‘Malaysia’ yang bermula dengan kisah keluarga yang porak peranda namun bertahan dalam kerasnya kehidupan.

Ia turut menampilkan konflik di mana jika pergeseran terus  berterusan di antara kaum, maka tiada perpaduan dapat dibentuk.

Satu-satunya faktor yang membuat cabaran menjadi lebih hebat apabila ERASER digarap sewaktu pandemik COVID 19 melanda dunia.

Mereka berjaya menghasilkan ERASER seperti yang diinginkan dengan menjadikan ‘cinta’ sebagai asas yang tidak boleh ditinggalkan dalam naskhah ini.


PAVILION BUKIT JALIL Ajak Semua Pengunjung Raikan Ulangtahun WARNER BROS ke100

Pavilion Bukit Jalil kini menampilkan kerjasama istimewa bersama Warner Bros. Discovery Global Consumer Product bersempena kempen ulang tahun studio mereka ke 100 – Celebrating Every Story. Para pengunjung disajikan dengan pelbagai tarikan dekorasi menarik, aktiviti hiburan, pameran serta jualan dan juga penebusan barangan eksklusif serta terhad bermula pada hari ini sehingga 25 Jun 2023.

Hadir bersama dalam majlis perlancaran MID-YEAR FIESTA (MY FIESTA) Pavilion Bukit Jalil dan Ulang Tahun Warner Bros. Studio ke 100 adalah Pengarah Regal Path Sdn Bhd, Datuk Lee Whay Hoong; Ketua Pegawai Eksekutif Peruncitan Kuala Lumpur Pavilion Sdn Bhd, Dato’ Joyce Yap; Ketua Bahagian Perkongsian UOB Malaysia, Mr Fabian Poh dan Pengarah Bersekutu, Pelesenan Studio Pasific, Mr. Keith Ng mewakili Warner Bros. Studio.

Menara Air ikonik Warner Bros. Studio yang berdiri megah di tengah Centre Court, aras 2, Pavilion Bukit Jalil ini memaparkan peredaran masa, momen serta adegan filem penting sepanjang penubuhannya untuk satu abad yang lalu. Terdapat pelbagai hiasan bertema serta latar belakang yang menarik untuk diabadikan sebagai kenang-kenangan seperti Platform 9¾ dari siri Harry Porter, Tom & Jerry Animation Studio, Mystery Machine terkenal dari siri Scooby Doo dan Pameran The Flash yang menampilkan latar belakang adegan wayang tersebut dan aktiviti interaktif mengelilingi arca ikonik tersebut.

Selain itu, kehadiran para pengunjung dimeriahkan lagi dengan siri pameran prop interaktif dan koleksi barangan yang telah digunakan di seluruh studio tersebut sejak 100 tahun lalu seperti dari siri francais Wizarding World, DC Super Heroes, Batman & Wonder Woman serta sitcom TV 90-an FRIENDS dan banyak lagi.

Dalam meraikan kerjasama ikonik bersama Ulang tahun ke 100 Warner Bros., para pengunjung dijemput untuk sertai pertandingan cosplay pada 10 Jun 2023 dan berpeluang untuk memenangi wang tunai, baucar beli belah dan cenderamata eksklusif WB100 seperti patung kecil DC dari Beast Kingdom, Batmobile dan patung aksi Batman, tabung pelbagai guna Justice League, Mysterious Wands dari Wizarding World: Harry Potter dan bekas air, lencana butang, tag bagasi ekslusif WB100 dan bermacam lagi.

Tanpa mengira peringkat usia, pastinya ada sesuatu keriangan menanti para pengunjung untuk dikecapi di Pavilion Bukit Jalil sepanjang musim cuti sekolah ini.

Bawa si kecil ke karnival pengembaraan interaktif World of Nickelodeon yang pertama di Malaysia dan Pinkfong Baby Shark Adventure Ville oleh Toy World di aras 5 (Zon Oren). Teruskan berhibur dengan menyaksikan wayang blockbuster terkini di pawagan TGV Cinemas di aras 5 (Zon Oren) yang baru sahaja beroperasi atau nyanyi sepuas hati bersama teman dan keluarga di K11 Karaoke, aras 5 (Zon Oren).

Para penggunjung turut diseru untuk selami dunia fantasi pembikin filem legenda Amerika melalui pameran The World of Tim Burton Pop-Up Museum, aras 2 (Zon Merah Jambu).

Untuk maklumat lanjut berkaitan aktiviti dan promosi sambutan cuti sekolah pertengahan tahun (MYFiesta) di Pavilion Bukit Jalil, layari www.pavilion-bukitjalil.com atau semak kemas kini terbaru melalui Facebook, Instagram atau hubungi Talian Khidmat Pelanggan di +603-8092 8888.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dikecam Seolah Menghina Pemakaian Patuh Syariah, Netizen Tampil ‘Back up’ Ryzal Ibrahim

Sebelum ini, Ryzal Ibrahim ditegur oleh netizen kerana pemakaian yang ditunjukkan kepada netizen.

Video bertemakan ‘get ready with me‘ itu telah menujukkan Ryzal menyarung satu set baju serta seluar pendek selepas memakai celana ketat panjang di bahagian dalam.

Dalam kapsyen video tersebut, Ryzal memberitahu bahawa pemakaiannya itu adalah salah satu cara memakai seluar pendek patuh syariah.

Bagaimanapun, kenyataan yang dilontarkan itu tidak dipersetujui oleh netizen dan rata-rata menganggap pemahaman suami Maryam itu kurang tepat.

Tidak mendiamkan diri, Ryzal tampil pertahankan diri dengan memuat naik satu video dengan menyatakan tip untuk memakai seluar pendek mengikut syariah.

Dalam video tersebut, Ryzal memakai seluar panjang yang longgar bewarna hitam sebelum mamakai seluar pendek.

Katanya, pemakaian kali ini tidak seperti pemakaian sebelum ini yang dikatakan membalut aurat.

Video tersebut mendapat teguran dan kecaman dari salah seorang netizen yang menyatakan tindakan Ryzal tersebut seolah-olah menhina pamakain mengikut syariah.

kenapa ek hina sangat ke patuh syariah ??

Ryzal membalas komen tersebut dengan menyatakan dia menunjukkan cara sebetulnya memakai pemakaian patuh syariah dan tiada niat untuk menghina.

Kecaman dari salah seorang netizen tersebut mendapat tentangan dari netizen dan peminat Ryzal. Ramai yang tampil dan ‘back up’ Ryzal dengan menjelaskan kembali video tersebut.

Selain kecaman, rata-rata netizen terhibur dengan video yang dimuat naik oleh Ryzal tersebut.


Perlekeh Pemilik Bukan ‘Supercar’, Tunku Putera Johor Tampil Beri Pesanan Buat Suami Fatin Afeefa?

Suami kepada pelakon Fatin Afeefa, Aliff Awang dikenali Opai sekali lagi dikecam netizen apabila memuat naik satu video di media sosialnya.

Dia dilihat menghina pemilik kenderaan bukan ‘supercar’ sewaktu hadir ke sebuah acara pertunjukan kereta di Pavilion, Kuala Lumpur.

Opai berkata, kereta jenis Mustang bukanlah berada dalam kategori ‘supercar’ dan dia menyatakan bukan semua kereta boleh sertai kumpulannya.

Video tersebut bukanlah mendapat perhatian warganet sahaja, bahkan Tunku Putera Johor (TPJ), Tunku Abdul Rahman yang tampil memberi teguran dan pesanan khusus buat semua yang gemar memandang rendah akan orang lain.

Bersangka baik dan bersyukur sentiasa kerana apa yang Allah berikan kepada kita boleh diambil dengan sekelip mata.

Mereka yang tidak mampu untuk memandu supercar telah berjimat pendapatan mereka bagi memiliki kereta yang mereka mampu. Mereka telah bekerja keras untuk memiliki kereta!

Dalam satu hantaran menerusi Insta Story, TPJ menzahirkan rasa sedih dan kecewa selain menyatakan pendirian setiap kenderaan memiliki keunikannya tersendiri.

Tidak lama selepas itu, Opai memuat naik sebuah video permohonan maaf di Insta Story miliknya dengan mengatakan ia dirakam secara spontan, selain hanya bergurau dengan rakan-rakan.

Jelasnya lagi, keadaan pada hari itu masing-masing tengah seronok dan dia sedar rakaman hanyalah sekadar content sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Masih Teruna Di Usia 57 Tahun, Kehidupan Seksual Salman Khas Didedahkan Oleh Saudaranya

Salman Khan adalah seorang artis India yang dikategorikan sebagai salah seorang pelakon yang berjaya dan terkenal.

Bukan sahaja dikenali di India, malah hampir seluruh dunia mengenali Salman Khan dan peminatnya pastinya terdapat di seluruh  negara.

Menurut Intepseleb, walaupun berjaya dalam dunia kerjaya, rakan sekerja Shah Rukh Khan ini dikatakan tidak berjaya dalam dunia percintaan. Malah berkali-kali gagal berkahwin, daripada bercinta dengan Aishwarya Rai sehinggalah Katrina Kaif.

Dalam salah satu program, Salman Khan membuat pengakuan bahawa dia masih teruna walaupun usianya menjejak 57 tahun.

Ramai yang curiga dengan kenyataan ini, tidak kurang juga yang mengatakan Salman Khan tidak menyukai wanita selepas dia menolak lamaran peminat jelita suatu ketika dahulu.

Kenyataan tersebut mendapat perhatian dari saudaranya sendiri, Arbaaz Khan. Arbaaz memandangnya dengan penuh makna sambil bertanyakan kepada Salman Khan adakah dia betul-betul teruna sambil ketawa.

Daripada cara pandangan tersebut, ramai seperti memahami apa maksud yang ingin disampaikan oleh Arbaaz Khan.


Gelekan Baby Shima Dan Aliff Syukri Undang Kecaman -‘Dulu Menyesal Fikir Nak Mati, Sekarang Tak Jadi Mati Ke?’

Satu video yang baru sahaja dimuat naik Aliff Syukri mendapat kecaman netizen.

Seperti tak pernah serik, usahawan Datuk Seri Aliff Syukri sekali lagi mengundang kecaman netizen apabila memuat naik video di Instagram miliknya.

Dalam video tersebut, kelihatan Aliff Syukri bersama dengan Baby Shima sedang rancak bergelek.

Netizen bagaimanapun kembali mengingatkan Aliff Syukri tentang luahannya sebelum ini yang dikatakan mahu bertaubat dan mula berfikir tentang kematian.

Hari itu macam menyesal, fikir nak mati. Sekarang tak jadi mati ke macam mana ni?

Datuk ni tak ingat-ingat lagi bertaubat. Jadilah usahawan yang terbaik. Tak kesian ke kepada isteri dan maruah anak-anak nanti diejek kawan-kawan sekolah.

Malah ada juga yang meluahkan rasa kesal dan kasihan terhadap isteri Aliff iaitu Datin Seri Nur Shahida yang sering terkena tempias gara-gara perbuatan suaminya itu.

Dalam masa sama sesetengah pihak merasakan sudah mula benci dengan kontroversi yang sengaja dicipta oleh Aliff untuk meraih perhatian ramai.

Sebelum ini, Aliff dan Shima pernah dikatakan bermasam muka namun kembali berbaik dan tampil dalam sebuah lagu bersama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Betul Ke David Foster Bakal Adakan Konsert Bersama Penyanyi Nombor Satu Malaysia?

Di media sosial tersebarnya berita mengenai pemuzik terkenal dunia, David Foster akan mengadakan konsert di Malaysia, tak lama lagi. Tarikh, lokasi dan waktunya belum dapat dipastikan lagi namun Konsert David Foster dan rakan-rakan bertajuk “HITMAN ASIA TOUR 2023” akan diadakan pada 12 Ogos 2023 di Indonesia.

A post shared by David Foster (@davidfoster)

Sama seperti di Indonesia berkemungkinan besar David Foster ‘the Hitman’, bakal membawa barisan pemuzik dunia iaitu Peabo Bryson, Michael Bolton, Katharine McPhee dan Loren Allred. Jika di Indonesia, David memilih penyanyi Raisa, di Malaysia beliau bakal mengajak penyanyi wanita popular.

Difahamkan penyanyi tersebut bakal membuat sidang media khas pada 7 June ini di sebuah hotel ternama di ibu kota.

David Foster adalah komposer paling terkenal pada zamannya. Dengan 16 Anugerah Grammy, termasuk tiga untuk Producer of the Year, Anugerah Emmy, serta Golden Globe. Bukan itu sahaja, David juga memang terkenal dalam mencari bakat baharu dalam dunia muzik.

Sama-sama kita nantikan untuk bongkarkan rahsia siapakah artis Malaysia yang dipilih oleh David Foster untuk “HITMAN ASIA TOUR 2023”.


[VIDEO] Peminat Teruja Sarah Suhairi Duet Bersama Dayang Nurfaizah-“Wey Sama Betul Dua Ni”

Terdahulu suara penyanyi muda ini, Sarah Suhairi dikatakan mirip dengan penyanyi hebat Dayang Nurfaizah dengan salah satu lagu popularnya ‘Di Pintu Syurga’.

Sarah Suhairi menerima kritikan dari netizen yang suaranya seakan Dayang Nurfaizah semenjak dia menyertai Big Stage musim pertama dahulu.

Sarah Suhairi pernah menyuarakan, bahawa dia berasa malu dan tidak layak untuk disamakan suaranya dengan penyanyi hebat yang pernah merangkul tiga kali kategori Vokal Terbaik, Anugerah Juara Lagu itu.

Menurutnya lagi amat jauh untuk disamakan, akan tetapi dia mengambil kata-kata itu sebagai semangat supaya suatu hari nanti dia boleh berjaya seperti idolanya itu.

Baru-baru ini, di akaun tiktok milik @blondesouth sempat memuat naik satu video yang mendapat perhatian ramai terutamanya daripada peminat-peminat Dayang Nurfaizah dan Sarah Suhairi. Di dalam video berkenaan, memaparkan Dayang Nurfaizah menunaikan permintaan peminatnya untuk bernyanyi atau berduet bersama Sarah Suhairi.

Selepas mendengar Dayang Nurfaizah dan Sarah Suhairi menyanyi, rata-rata pada ruangan komen, netizen menyamakan tone suara serta wajah mereka juga seakan sama.

“Kalau aku jadi Sarah, aku dah pengsan kat situ”

“Bapak harmony gile !! diorang plan ke ni?”-tulis mereka

Apa-apa pun, jika sekali imbas memang akan nampak bahawa wajah mereka seakan sama. Namun tidak dinafikan lagi, suara mereka hampir sama juga. Walauapapun masing-masing mempunyai kelebihan da style nyanyian yang tersendiri.


[VIDEO] Netizen Teruja Meerqeen Buat Video Tiktok Dengan Peminat-“Sporting Habis Laa Bang”

Muhammad Shameer Shauqeen Shaiful Izam atau lebih dikenali sebagai Meerqeen, dilahirkan pada 4 Jun 2001 dan berasal dari Ampang. Meerqeen juga merupakan seorang pelakon, model dan penyanyi lelaki dari Malaysia.

Meerqeen memulakan kerjayanya, selepas menyertai satu pertandingan Hero Remaja 2019/2020. Meerqeen lebih dikenali ramai, apabila drama lakonannya bersama Anna jobling iaitu ‘Melur Untuk Firdaus’ mendapat tempat di hati penonton bukan sahaja di Malaysia malah di Indonesia juga

Baru-baru ini, akaun tiktok milik @m00shhhh memuat naik satu video mengenai Meerqeen yang meraih perhatian ramai terutamanya bagi peminat-peminatnya.

Video berkenaan kini meraih jumlah tontonan sebanyak 393 ribu, 28 ribu tanda suka dan 200 komen. Di dalam video berkenaan, memaparkan Meerqeen bersama dengan peminatnya yang merupakan pelajar UKM, membuat tarian yang sedang tular di laman tiktok.

Thankyouu meerqeen for having us🫶🏻🫶🏻🫶🏻 #uofest23 #fypシ゚viral #ukmbangi

Rata-rata peminat teruja dan meninggalkan pujian pada video berkenaan mengenai penampilan Meerqeen serta mereka tertaya-tanya berapakah ketinggian Meerqeen.

“to be that simple yet soo handsome, HOW?”

“Tinggi nye Meerqeen and woish handsome nya dia

“Simple je outfit Meerqeen, tapi semart wooooo”

“WOW, pal Meerqeen cam lain sikit but in a GOOD WAY”-kata mereka

Ketinggian yang dimiliki oleh Meerqeen sekitar 175 cm hingga 178 cm. Apa-apa pun, sebagai seorang selebriti haruslah melaya permintaan peminatnya dengan sebaik mungkin agar mereka bertambah selesa dan makin diminati.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Didakwa Menipu Orang Ramai, Baby Shima Bakal Saman Portal Berita Di FB?

Penyanyi dangdut sensasi, Baby Shima meluahkan rasa berang terhadap beberapa portal berita terlibat di Facebook yang didakwa melakukan posting bersifat penipuan mengenai dirinya di media sosial.

Menerusi Insta Stories, Baby Shima  dilihat memuatnaik tangkap layar keratan artikel di Facebook, menegaskan bahawa pihak peguamnya bakal mengambil tindakan dalam masa 24 jam pada portal berita di  Facebook yang dikenali sebagai Informasi Viral dan Media Puyu jika posting mengenai Baby Shima masih ada pada portal berkenaan.

“Pihak guaman Baby Shima akan mengambil tindakan dalam masa 24 jam sekiranya posting-posting melibatkan Baby Shima masih ada pada akaun Facebook Informasi Viral & Media Puyu dan awak juga telah menipu orang ramai.”-tulis Baby Shima

Mendakwa portal berita terlibat telah menggunakan dirinya untuk menipu orang ramai, Baby Shima turut memberikan amaran bahawa dia bakal mengambil tindakan terhadap sesiapa sahaja yang telah melakukan hantaran berunsur fitnah serta mengambil kesempatan kepada dirinya di media sosial.

“Kepada sesiapa sahaja yang memposting memburuk-burukkan, memfitnah, mengambil kesempatan terhadap Shima, Shima akan mengambil tindakan!!.”-tegas Baby Shima

Terdahulu, Baby Shima dilihat pernah mengambil tindakan terhadap seorang netizen dengan mendedahkan wajahnya di media sosial selepas mendapat kiriman mesej berbabur lucah di Instagram. Menerusi tangkap layar DM yang dikongsikan di IG, individu lelaki berkenaan bertanya kepadanya berapakah deposit yang harus dibayar untuk ‘bermain’ selama dua jam.


Lelaki Tunjal Kepala Pemandu Wanita, Selebriti Luah Rasa Berang!-“Nak Kenal Bab* Ni..”

Baru-baru ini tular satu video di Facebook yang memaparkan seorang lelaki yang memarahi seorang wanita yang didakwa telah memandu secara berbahaya.

Lelaki berkenaan turut bertindak mengetuk cermin kereta pemandu itu sebelum mengeluarkan kata-kata kesat dan bertindak memukul kepala mangsa.

Video yang tular itu turut mendapat reaksi oleh pelakon, Yana Samsudin menerusi hantaran di Instagram, mempersoalkan tindakan lelaki berkenaan yang memukul pemandu wanita itu.

“Tak gentle la pukul perempuan. Roadbully camni kena kasi ajar sikit adab dan etika sebagai manusia.”-kapsyen Yana Samsudin di Instagram

Dalam pada itu, perkongsian Yana turut dihujani dengan komen netizen serta rakan selebriti Rozita Che Wan, Zulin Aziz, Nana Sheme, Neeta Manis, Sharif Zero, Mustaqim Bahadon, Haiza Hanafi dan ramai lagi yang berang dengan lagak samseng lelaki berkenaan yang biadab terhadap mangsa.

“Nak jugak kenal bab* ni!! Kuqang ajaq sangat….eeee.”- Rozita Che Wan

“Aikk lelaki ke perempuan takyah la pukul. Ini bukan budaya kita sebagai rakyat Malaysia. Sedih bila tengok benda macam ni.”- Brian Masterchef

“Kalau dia betul buat salah bang nak sound dia terserah abangkah tapi abang naik tangan tu adeh..”-Mustaqim Bahadon

“Abang ni ngan perempuan dia tepuk-tepuk lah. Cuba abang gadang besar yang bawak kereta tu. Suka hati je tepuk dahi orang. Siap cakap tak kenal dia siapa. Gangster pun tak buat macam ni bang. Dia tau bukan lawan dia. Memang taraf-taraf gangster pukul perempuan ke apa.”-Zuliz Aziz

Menurut laporan Harian Metro,  lelaki yang dirakam memukul kepala pemandu wanita itu telah ditahan pihak polis dan dibawa ke Pejabat Polis Daerah (IPD) Tapah untuk tindakan lanjut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Sekitar Majlis Pelancaran Filem KAU PILIH SIAPA, Arahan Sulung Saifullah Khaisas

Semalam (6/6) AT Movies telah melancarkan filem keluaran mereka yang terbaru berjudul “Kau Pilih Siapa”. Filem arahan sulung pengarah Saifullah Khaisas yang merupakan anak didik pengarah terkenal Allahyarham Mamat Khalid itu ini bergenre komedi santai.

Filem ini juga diarahkan oleh pengarah yang berpengalaman luas iaitu Dato’ Athy di mana sebelum ini beliau pernah menghasilkan 4 buah filem dan sebuah ‘Tele Movie’ yang telah menarik perhatian ramai penonton.

Barisan pelakon sama-sama hadir memberi sokongan pada majllis yang berlangsung di MBO, Atria Mall ini antaranya Syed Mohamad Asri atau Usop Wilcha, D’Boy Hamdan dan ramai lagi.

Majlis Pelancaran filem ‘Kau Pilih Siapa’ telah diserikan dengan kehadiran Dr, Ahmad Ibrahim; Presiden Persatuan Sutradara Malaysia (FDAM), Dato’ Zulkeflie M. Osman; Timbalan Presiden FDAM, Encik Zamin Fakri; Presiden Inisiatif Seni Kreatif, Encik Zahrin Haji Aris; Setiausaha Kehormat Persatuan Penerbit Fielm Malaysia, Merangkap CEO Permodalan Penerbit Filem Malaysia Sdn. Bhd serta para media.

A post shared by Murai MY (@muraimalaysia)

KAU PILIH SIAPA?  berkisarkan tentang seorang ketua keluarga bernama Pian C (Usop Wilcha), yang terpaksa berjauhan meninggalkan keluarganya di kampung demi menyara kehidupan. Pada suatu hari dia terpaksa pulang ke kampung selepas khabar berita bapa angkatnya Pak Kassim iaitu seorang wakil rakyat telah meninggal dunia.

Sebelum meninggal dunia, Pak Kassim meninggalkan wasiat di mana dia mahu Pian C menjadi calon Wakil Rakyat untuk menggantinya. Kemudian penduduk kampung meletakkan harapan yang tinggi untuk Pian C diangkat menjadi wakil rakyat.

Pelbagai ujian dan dugaan yang melanda selepas Pian C pulang kampung, Apakah yang terjadi kepada Pian C seterusnya?

Filem yang diklasifikasikan sebagai filem ‘STRESS BUSTER’ ini bakal membawa harapan kejayaan filem yang berkonsepkan komedi santai. Filem ini akan ditayangkan pada 8 Jun di pawagam yang berdekatan di seluruh Malaysia.


airasia Superapp & Resorts World Genting Jalin Kerjasama, Ini Yang Mereka Tawarkan!

Resort World Genting dan airasia Superapp mengajak orang ramai yang berniat untuk bercuti untuk bersiap sedia dengan tawaran diskaun 15% untuk percutian di kawasan tanah tinggi yang menyejukkan di Resorts World Awana, atau bercuti dan bersantai di pantai di Resorts World Kijal dan Resorts World Langkawi.

Tawaran istimewa selama sebulan ini tersedia untuk tempahan di airasia Superapp mulai sekarang hingga 30 Jun 2023, untuk penginapan antara 1 Jun – 30 September 2023.

Nikmati cuaca tanah tinggi yang sejuk dan hiburkan diri anda dengan pelbagai aktiviti di Genting Highlands apabila anda menginap di Resorts World Awana. . Tempah sekarang dan dapatkan diskaun 15% di sini.

Manakala di Resorts World Kijal, Terengganu, nikmati pemandangan laut yang mempesonakan, aktiviti tepi pantai, memerhati penyu dan nikmati masakan tradisional Melayu yang mewah semuanya di satu tempat! Tempah sekarang dan dapatkan diskaun 15% di sini.

Dan juga di Resorts World Langkawi yang baru diubah suai dan nikmati aktiviti sukan air yang menarik, sesi spa yang menyegarkan dan pelayaran makan malam matahari terbenam yang romantis sambil anda berendam dalam pemandangan Laut Andaman yang menakjubkan. Tempah sekarang dan dapatkan diskaun 15% di sini.

Ketua Pegawai Komersial airasia Superapp, Tan Mai Yin mengulas,

“Kami teruja untuk bekerjasama dengan salah satu syarikat riadah dan hospitaliti terkemuka di dunia, Resorts World Genting untuk menawarkan kepada semua pengembara cara mudah untuk menempah percutian mereka dengan lancar pada satu platform di harga mampu milik. Dengan menghimpunkan pengiktirafan jenama kami yang kukuh dan rangkaian meluas, kerjasama ini akan memupuk hubungan yang saling menguntungkan antara pihak berkepentingan. Inilah masa yang sesuai untuk semua orang melarikan diri dari panas musim panas di bandar ke tempat peranginan tanah tinggi atau pantai! Lihat tawaran pelancongan terbaik di airasia Superapp sekarang.”

Naib Presiden Kanan Jualan & Pemasaran Resorts World Genting, Spencer Lee berkata,

“Kami percaya perkongsian menarik ini akan meningkatkan lagi pengalaman keseluruhan tetamu kami kerana kini semua orang boleh menempah penerbangan dan penginapan hotel mereka sekali gus melalui airasia Superapp. AirAsia sudah pasti syarikat penerbangan yang mempunyai sambungan terbaik dan oleh itu, kami berharap perkongsian ini juga akan berlaku meluaskan lagi jangkauan pasaran kami.”

Ikuti perkembangan terkini daripada airasia Superapp dengan mengikuti @airasiasuperapp di Instagram/TikTok atau @airasia di Twitter/WeChat/Weibo. Untuk pengalaman yang lancar dan dipertingkatkan, muat turun airasia Superapp anda daripada Apple App Store, Google Play Store, atau Huawei AppGallery.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Sebak! Saksikan Detik Mengharukan Putri Ariani Terima ‘Golden Buzzer’ Dari Simon Cowell Di Pentas America’s Got Talent

Seorang penyanyi muda berasal dari Indonesia, Putri Ariani, yang juga seorang OKU hilang penglihatan berusia 17 tahun telah mengejutkan seluruh warga Amerika. Putri memukau empat juri America’s Got Talent dan penonton sehingga Simon Cowell menghampirinya di atas pentas memintanya menyanyikan satu lagu lagi.

Putri hadir memenuhi undangan Simon Cowell pada pusingan uji bakat America’s Got Talent pada hari Selasa, 6 Jun 2023 waktu Amerika. Siaran semula aksi itu boleh ditonton di saluran Youtube America’s Got Talent sejak beberapa jam yang lalu.

Sebaik sahaja masuk ke pentas dengan dipimpin oleh bapanya, dengan tongkat pemandu, penonton kelihatan sudah bersedia menunggu aksi tersebut.

“Saya sentiasa mengimpikan untuk menyanyi di America’s Got Talent sejak kecil lagi,” katanya di belakang pentas. “Saya akan menyanyi dan bermain piano,” katanya kepada hos America’s Got Talent, Terry Crews.

Putri atau nama sebenarnya Ariani Nisma Putri dilahirkan pada 31 Disember 2005 sebenarnya tidak asing lagi dengan program ciptaan Simon Cowell ini. Beliau merupakan pemenang Indonesia’s Got Talent 2014.

Anak kepada Ismawan Kurnianto dan Reni Alfianty turut membawakan lagu ‘Song of Victory’ pada pembukaan Sukan Para Asia 2018 di Jakarta. Dia juga merupakan finalis pada musim kedua The Voice Kids.

Dalam lagu pertama, dia mempersembahkan lagunya sendiri yang baru dikeluarkan sebulan lalu, ‘Loneliness.’ Penonton mula bersorak apabila dia mula menunjukkan keupayaannya untuk mencapai nota tinggi dan panjang.

Selepas menamatkan lagu, penonton dan empat hakim berdiri. Simon kemudiannya berlari ke atas pentas menyebabkan kekeliruan tiga hakim yang lain. Dia membisikkan sesuatu ke telinga Puteri. Rupa-rupanya dia meminta untuk menyanyikan satu lagi lagu yang biasa di telinganya.

“Hai Puteri, ini Simon,” katanya. Ayah Putri menghampiri Simon. “Suara anak perempuan awak memang menakjubkan. Bolehkah dia menyanyikan satu lagu lagi?” Simon bertanya kepada Ismawan. Si ayah kemudian membisikkan permintaan itu dan dijawab, “Ya.”

Simon memberi alasan bahawa dia sangat menyukai suara Putri. “Lagu ini khas untuk awak, Simon,” kata Putri. Putri menyanyikan lagu Blue, ‘Sorry Seems to Be the Hardest Word’. Ketika menamatkan lagunya, Putri menghabiskannya dengan diiringi tepukan penonton dan semuanya berdiri.

Simon kemudian berdiri dari kerusinya dan menekan butang buzzer emas. Ini bermakna, Simon hanya memberikan satu-satunya buzzer emas yang dimilikinya untuk Putri terus ke pusingan Live Show yang diadakan di Teater Dolby Hollywood, Amerika Syarikat. “Beliau cemerlang,” katanya sambil memetik alasan pemberian Buzzer Emas. semua orang bersorak. Semua orang bersetuju dengan keputusan Simon. Mereka sekali lagi memberi tepukan kepada Putri.


Jom Intai Rekaan Koleksi ‘Skechers X Transformers: Rise of the Beasts’, Yang Mana Satu Pilihan Anda?

Anda pencinta filem-filem Transformers?  Nah, berita baik buat anda semua. Skechers, jenama terkemuka dalam teknologi kasut dengan bangganya melancarkan koleksi Skechers X Transformers: Rise of the Beasts yang dinanti-nantikan oleh penggemar Transformers. Ia mendapat kerjasama dengan Hasbro, sebuah syarikat perniagaan mainan di Amerika Syarikat.

Tersedia dalam talian dan di Skechers concept stores terpilih mulai 8 Jun, koleksi baharu ini menampilkan kasut yang bergaya, serta koleksi pakaian seperti baju, seluar, jaket dan aksesori seperti stoking, topi dan beg.

Jika dilihat pada kesemua koleksi pakaian dan aksesori baharu ini mengambil inspirasi dari warak Arcee, Bumblebee, Mirage, Optimus Prime dan ketua Maximals, Optimus Primal.

Koleksi kasut ini tersedia untuk kanak-kanak dan dewasa. Bagi orang dewasa, Skechers Stamina V3 yang berharga RM499  hadir dalam lima rekaan kasut baharu. Sudah semestinya 5 rekaan ini diilhamkan oleh setiap watak ikonik Autobots. Jom tengok koleksi Skechers X Transformers: Rise of the Beasts di bawah;

Koleksi ini direka khas dengan insole kusyen Air-Cooled Memory Foam® , Tapak tengah berkusyen yang menyerap hentakan dan tapak luar cengkaman yang fleksibel. Skechers Stamina V3 baharu ini akan memastikan kaki dalam keselesaan yang maksimum dalam penggunaan seharian.

Selain kasut, desain watak Transformers juga boleh didapati pada pakaian dan aksesori terkini dalam koleksi Skechers X Transformers: Rise of the Beasts baharu. Dengan reka bentuk bergaya, koleksi ini menampilkan rangkaian pakaian untuk dewasa dan kanak-kanak, termasuk tee kasual, jaket dan seluar pendek, serta aksesori seperti dan beg, topi besbol dan sebagainya.

Tersedia dalam tiga warna daripada klasik hitam dan putih hingga biru  dan kuning yang menyerlah, setiap reka bentuk untuk dewasa menampilkan motif dan watak Transformers.

Dilancarkan dalam talian melalui Shopee, koleksi Skechers X Transformers: Rise of the Beasts baharu juga boleh didapati melalui Skechers.com.my dan di kedai mulai 8 Jun 2023 di  Pavilion Bukit Jalil, Pavilion Kuala Lumpur, Mitsui Shopping Park Lalaport BBCC, Suria KLCC, 1 Utama Shopping Centre, Sunway Pyramid dan banyak lagi.

Tunggu apa lagi, jom dapatkannya sekarang!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Orang Gila’ Sahaja Jadikan Tragedi Nahas MH370 Sebagai Gurauan, Afdlin Bidas Pelawak Singapura, ‘Melawak’ Guna Otak

Islam menggalakkan umatnya supaya mengeratkan hubungan silaturahim sesama manusia agar kehidupan ini dipenuhi dengan perasaan kasih sayang, perpaduan dan harmoni.

Islam juga menggalakkan umatnya untuk menyenangkan hati sesama saudara.

Salah satu cara untuk menyenangkan hati itu ialah dengan cara bergurau senda.

Perbuatan bergurau senda diharuskan dalam Islam kerana sudah menjadi fitrah manusia memerlukan hiburan dan keseronokan untuk memperolehi ketenangan dan kesejahteraan di samping dapat membebaskan diri daripada keresahan dan ketegangan.

Walaupun bergurau dibolehkan oleh syarak, terdapat batasan atau syarat-syarat yang harus dijaga dan tidak sewenang-wenangnya mempersendakan antara satu sama lain dengan alasan mahu bergurau.

Berbahas soal ini, baru-baru ini pelawak popular, Datuk Afdlin Shauki beranggapan jenaka menyentuh kehilangan pesawat Malaysia, MH370 pada 2014 oleh seorang pelawak dari Singapura seperti video yang tular dalam laman sosial amat melampaui batas.

Memetik laporan sebuah portal berita, Afidlin berpendapat pengisian bahan lawak dipersembahkan pelawak dikenali sebagai Jocelyn Chia itu tidak sepatutnya terjadi dan perlu dielakkan oleh semua pelawak.

“Kalau pelawak itu berasal dari Malaysia, saya akan menegaskan kepadanya bahawa lawaknya melampaui batas, tetapi disebabkan pelawak berasal dari Singapura, saya tahu mereka jenis melawak ikut suka hati seperti sesetengah pelawak di luar negara.

“Bagi saya, kalau kita mahu melawak, ada hadnya, janganlah sampai mempersendakan peristiwa MH370. Kalau sampai peristiwa itu pun nak buat lawak, anda tidak sensitif kepada mangsa meninggal dunia dan keluarga berdepan kehilangan.

“Jujurnya, saya tak dengar lawaknya lagi, tetapi saya tahu ia adalah perkara sensitif. Bila membabitkan kematian orang lain, ia tak sepatutnya dipersenda.

“Saya tahu ada pelawak Malaysia juga menghentam pelawak Singapura. Hentam menghentam adalah perkara biasa dalam ‘stand-up comedy’, cuma bila sebut MH370, tak kira apa jenakanya, bagi saya ia terlalu sensitif,” katanya.

Berikutan itu, Afdlin berkata, seorang pelawak perlu sensitif dengan perkara itu dan perlu menjauhi menggunakan topik berkaitan kematian.

“Buat lawak kena pakai otak, sesetengah pelawak nak senang memancing orang ketawa, gunakan topik sedemikian. Banyak lagi bahan boleh digunakan.

“Perkara sensitif jangan sebut, setakat komen sosial tak mengapa, tetapi bila sampai menghina orang mati sudah terlalu jauh,” katanya.

Terdahulu, seorang pelawak wanita dipercayai kelahiran Singapura bertindak keterlaluan memperlekeh Malaysia dalam satu persembahan komedi berdiri ‘Singapore vs Malaysia’ yang dipercayai diadakan di Manhattan, New York, baru-baru ini.

Menerusi klip video dimuat naik menerusi akaun TikTok pelawak wanita dikenali Jocelyn Chia, dia secara sengaja menghina seorang penonton yang mengaku sebagai rakyat Malaysia dengan perkataan kesat.

Selain itu, pelawak berkenaan turut membandingkan Malaysia yang hanya bertaraf negara membangun berbanding negaranya lebih maju selepas lebih 40 tahun berpisah dari Tanah Melayu.

Sepanjang rakaman video berdurasi 1 minit 29 saat itu, pengisian bahan lawak dipersembahkan Chia berbaur kata-kata dan ‘memek’ muka memperlekehkan Malaysia.

Ini termasuk jenaka keterlaluan yang menyentuh mengenai kehilangan pesawat Malaysia, MH370 yang dikatakan ‘tidak mendarat’.

Umum mengetahui bahawa  usaha pencarian pesawat yang hilang itu merupakan cabaran terbesar buat negara-negara yang terlibat namun seharusnya kita  terus berharap dan tidak sekali-kali berputus asa daripada rahmat-Nya.

Dalam kesungguhan segenap lapisan masyarakat menghulurkan sokongan dalam pelbagai bentuk dan cara , wujud pula segelintir pihak yang bertindak di luar kewajaran.

Medium-medium tertentu digunakan untuk menyebarkan khabar dan andaian yang tidak berasaskan fakta atau dipastikan kesahihannya.  Lantas ia menimbulkan prasangka buruk, mengundang kebimbangan, dan mencalar perasaan mereka yang berkaitan.

Meskipun,  bahan ‘membahan’ menjadi satu kebiasaan dalam persembahan lawak berdiri, namun tindakan pelawak itu keterlaluan dan lebih berbaur serangan peribadi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Video Shuib Melayan Watie Penuh Manja Raih Perhatian, Peminat Teruja Dengar Suara Bakal Isteri Persis Arwah Siti Sarah

Sifat manja merupakan sifat yang perlu ada pada pasangan suami isteri bagi menggambarkan kasih sayang antara satu sama yang lain.

Sebaik-baik ikutan yang perlu kita contohi ialah junjungan besar Baginda Rasulullah. Ini kerana kehidupan Baginda Rasulullah penuh dengan kasih sayang sesama keluarga.

Dalam mengurus dan mengendalikan rumah tangga, Rasulullah sentiasa bergaul secara baik dengan isteri dan ahli keluarga.

Baginda sentiasa mendidik, berlaku adil serta berlemah-lembut terhadap isteri-isterinya termasuk tidak pernah memukul dan menghina mereka sebaliknya sabar dengan kerenah serta sentiasa menyuruh ahli keluarga melakukan kebaikan.

Sebenarnya kebanyakan masyarakat kita masih lagi tidak faham akan maksud dan tujuan bermanja-manja antara pasangan suami isteri.

Ini disebabkan malu tak bertempat dan tegas tak kena gaya. Hasilnya mereka tumpul budaya romantik dan kering dalam bercinta.

Berbahas soal ini, umum mengetahui bahawa tidak lama lagi, pelawak dan penyampai radio Suria FM, Shuib, 39, bakal diijabkabulkan dengan tunangnya, usahawan Watie Hanifiah, 35, selepas mereka mengikat tali pertunangan pada Aidilfitri lalu.

Walau bagaimanapun, penampilan Watie kerap mendapat kritikan daripada netizen yang berasa kurang senang dengan pakaiannya yang selalu mengikut bentuk badan sebelum ini.

Namun Shuib beranggapan tidak salah membuat pilihan kerana dirinya lebih tahu baik atau buruk setiap keputusan dilakukan.

Katanya, dia tidak akan sesekali merosakkan kehidupannya dengan anak-anak.

Terkini, tular video Shuib dan Watie yang dilihat begitu mesra dan manja di laman TikTok.

Menjengah ke ruangan komen, rata-rata peminat berasa begitu teruja melihat karenah dua pasangan yang sedang hangat bercinta yang begitu romantis sehingga ada yang mula terubat akan rasa rindu mendengar celoteh suara Siti Sarah selepas melihat Watie.

Memetik mStar Online, Shuib berkata dia tidak pernah melupakan arwah isterinya, Siti Sarah namun kehadiran Watie dalam hidupnya adalah takdir yang ditentukan.

Dalam pada itu, artis ini turut menyenangi sikap penyayang Watie selain dilihat mempunyai ciri-ciri yang serupa dengan Allahyarhamah Siti Sarah. Apalagi setelah menyaksikan bagaimana wanita itu sabar menjaga seorang kakak OKU, ia seakan menyentuh sanubari Shuib.

Majlis pernikahan pelakon, pelawak dan penyampai radio, Shuib pada 23 Jun ini bakal berlangsung secara sederhana tanpa majlis resepsi.

Menurut Shuib, keputusan itu dibuat atas persetujuan keluarga kedua-dua pihak termasuk pasangannya, Watie Hanifiah.

“Hanya ada majlis khatam al-Quran, berinai dan majlis akad nikah pada 23 Jun ini. Tiada majlis resepsi diadakan kerana ini adalah atas persetujuan kedua-dua belah.

“Majlis kami sederhana sahaja, tetapi, saya nak majlis akad nikah ada pelamin. Jadi, dapatlah kami bergambar bersama keluarga.

Walaupun ada yang mengecam sampai ke tahap tak restu hubungan pasangan ini, sudah pasti kehadiran Watie ada hikmah tersendiri dan sebab-sebabnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Paparan Mesej, Ameera Khan Sedang Hang4t Bercinta Dengan Jejaka Arab?-“Kamu Gadis Yang Paling Cantik Di Dunia”

Sejak kebelakangan ini, adik kepada selebriti dan usahawan terkenal, Neelofa iaitu Ameera Khan sering menimbulkan pelbagai kontroversi termasuklah terdahulu menayangkan pakaian dalam berwarna merah di laman instagram miliknya. Perbuatan tersebut telah mencetuskan kecaman dari netizen sehinggakan dia terpaksa memadam gambar tersebut.

Kini dia sedang sibuk untuk menghadiri beberapa fesyen show di dalam dan luar negara. Baru-baru ini juga, Ameera Khan telah mencetuskan rasa teruja peminat apabila dilihat sedang hang4t bercinta bersama seorang jejaka yang dikenali sengan nama A di instastory miliknya.

Ameera Khan terdahulu dikaitkan bercinta dengan pelakon dari negara seberang, Indonesia iaitu Jefri Nichol namun selepas berita itu meluas mereka dikatakan tidak ada apa-apa ikatan. Ameera Khan juga dikatakan mengambil masa yang lama untuk pulih dari kisah cintanya yang terdahulu sehingga menghilangkan diri dari media sosial.

Baru-baru Ameera khan memuat naik satu ‘screenshot’ yang memaparkan perbualannya dengan seorang lelaki yang tidak diberitahu namanya. Perbualan tersebut mencetuskan pelbagai reaksi dari orang ramai yang melihat, kerana yakin bahawa Ameera Khan sedang hang4t bercinta.

“Hi i miss you, Can i see your pretty face?

“You’re the most beautiful girl in the world”

Walaupun Ameera Khan memuat naik ‘screenshot’ sedang merindui satu sama lain, namun perkara tersebut tidak dapat dibuktikan kesahihannya sama ada mereka berdua sedang bercinta ataupun tidak. Apa kata anda?


Amir Ahnaff Dikecam Netizen Sebab Sombong, Sepupu Juga Komen Benda Sama?-“Angkuh & Sombong Tak Lama Bro”

Baru-baru ini, hangat mengenai pelakon yang popular hanya menerusi satu drama iaitu Projek: High Council, Amir Ahnaff yang dikatakan berkelakuan sombong terhadap peminat.

Seorang pengguna tiktok @nezuko.himari meluahkan rasa kesal terhadap sikap yang dilemparkan oleh Amir Ahnaff kepadanya hanya kerana ingin mengambil sekeping gambar.

Dikatakan selepas menonton konsert BigStage minggu lalu, dia bersama rakannya ingin mengambil gambar dengan juri jemputan iaitu Amir. Dia juga mendakwa bahawa cubaan memanggil nama pelakon itu tidak diendahkan malah memberi ekspresi wajah yang menjengkelkan dan memalingkan wajahnya. Dia juga berkata ketika itu tiada sesiapa selain dia dan dua rakannya di situ.

Tambahan pula, ada juga yang komen menghadapi perkara yang sama dengan pelakon terbabit. Selain itu, individu yang dikenali sebagai Ahmad Asyraff turut meninggalkan komen mengenai pelakon tersebut serta mengaku bahawa dia merupakan sepupu kepada pelakon terbabit.

“Dunia sementara, angkuh n sombong tak lama bro. Kau kapla ke apa kau ingat kau hebat kee”-tulisnya

“Maaf laa, dia sepupu saya, dari kecik saya dengan dia, saya tahu banyak benda. Takpelah saya salah, abang je insan mulia n hebat. maaflah diri saya yang lemah”-tambahnya

Netizen juga turut meninggalkan komen di mana mereka pernah mendengar perangai Amir memang sedemikian namun tidak mendapat kepastian.

“Tapi memang ada dengar dari somebody pasal dia ni. Cuma makcik tu tak expose jee. Kalau awak sepupu dia, mesti awak lagi tahu cerita tu”-kata mereka

“Malas layan peminat jangan jadi artis, jadi agent je bro”-tambah mereka

“Yes setuju, nama pun artis ko kene faham.. mula hari pertama jadi artis peminat ko ada la orang yang naikkan ko nb jatuhkan ko, rezeki tu no 1, susahlah cakap dengan orang yang tak paham”-ujar mereka

“Macam biasa manusia bila tak femes kejar nak femes even masa tu tak femes ada peminat tetap nak ajak bergambar, bila dah femes nak ajak bergambar pun taknak sebab bagi dia buang masa. Hargailah peminat korang, korang tak selamanya femes, ingat tu”-tambah mereka

Apa-apa pun, buat masa sekarang tiada apa-apa penjelasan dari pelakon terbabit. Sama-sama kita tunggukan jawapan dari tuan badan itu sendiri untuk mejelaskan apa yang berlaku. Untuk menjadi seorang artis bukan mudah dan haruslah bersedia dari segi fizikal dan juga mental.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Michael Ang Beri Penjelasan Mengenai Isu “Selebriti Suam-Suam Suku Tapi Mahu Dibayar Mahal!”

Baru-baru ini, hang4t mengenai isu artis suam-suam suku yang meletakkan harga bayaran tinggi walaupun masih tidak dikenali ramai.

Eric Fuzi dari kumpulan Floor 88 meluahkan rasa geram dan kesal terhadap seorang selebriti yang bersifat meninggi diri serta meletakkan bayaran yang tinggi untuk membintangi Muzik video. Walau bagaimanapun, Eric tidak mendedahkan nama selebriti yang meminta bayaran sebanyak lima angka itu.

Menurut Eric, harga tersebut sangat tidak masuk akal dengan status ‘artis suam-suam suku’ itu.

Michael Ang baru-baru ini memuat naik ulasannya mengenai artis suam-suam suku yang meminta bayaran tinggi di instastory miliknya.

“Ok ni jawapan pada reporters yang call suruh komen pasal artist tak famous mintak bayaran tinggi. Macam ni la, semua orang ada harga mereka. kalau mampu, bayar, kalau tak mampu tukar artis lain. Tak perlu kot nak viralkan. I sebagai Producer pun kadang pelik jugak tak famous mana tapi mintak harga tinggi so i jawab aja t5ak apa la kita tak mampu tapi lepastu sumpah seranah dalam hati tak ada la nak pergi post sana sini”-kata Michael Ang

“Tapi kadang kene faham, artist tersebut saja letak harga tinggi-tinggi sebab sebenarnya tak nak job tu. Ini alasan i selalu pakai sebab kalau tolak dengan alasan script tak best ke, tak nak kerja sebab pelakon, pengarah ke, kan macam tak best so letakla harga tinggi. Mesti diorang senyap!”-tambah Michael Ang

Apa-apa pun, banyak kemungkinan mengapa kadang kita melihat selebriti yang tidak terkenal meletakkan harga yang tinggi. Salah satunya daripada apa yang Michael Ang jelaskan itu dan yang lain mungkin mereka terkenal di media sosial serta sekaligus dapat menaikkan rating drama atau projek yang mereka sertai itu.


Isteri Aaron Aziz Mahu Saman Portal Terkenal Isu ‘Bodyshaming’?-“Tiber Nak Api-Apikan Dan…”

Pelakon, Aaron Aziz terdahulu menjadi bualan ramai selepas pengarah, Syamsul Yusof mendedahkan faktor usia, berat badan dan masalah kesihatan menjadi punca Aaron Aziz digugurkan daripada membintangi The Original Gangster.

Terkini, isteri kepada Aaron Aziz, iaitu Diyana Halik menerusi hantaran di Instagram, dilihat memuatnaik tangkap layar meme mengenai suaminya dan Syamsul serta bertanyakan pendapat pengikutnya untuk mencadangkan peguam yang sesuai, seolah-olah memberikan ‘hint’ mahu mengambil tindakan undang-undang terhadap sebuah portal terkenal mengenai isu bodyshamming suaminya.

“Assalamualaikum semua. Nak tanya ada tak recommendation for lawyer?. Berbulan-bulan suami saya kena bodyshamed. Kirakan baik la jugak suami saya all these whila dia tak buat apa-apa, tak saman tak apa orang yang hina dia.”-tulis Diyana

Mempersoalkan pihak terlibat seolah-olah ‘mengapi-apikan’ isu berkenaan, Diyana menegaskan bahawa dia sudah tidak dapat bertahan lagi dengan isu bodyshamming yang berlaku terhadap suaminya itu.

“Tapi kali ini aduh, what is the motive of doing so? Everyone has moved on. Tiber nak api-apikan dan bodyshame lagi dan lagi. Jadi kali ini, suami saya tidak boleh ditindas lagi. Saya tidak tahan lagi dengan bodyshamming ini.”-tegas Diyana

Aaron Aziz baru-baru ini berkongsi keterujaannya apabila berpeluang dapat bertemu dengan pelakon Hollywood, Chris Hemsworth ketika menghadiri tayangan perdana filem Extraction 2, di Manila. Turut menyertai undangan adalah aktor Iedil Dzuhrie Alaudin yang turut bersalaman dengan Chris dan Sam Hargrave.


Didie Alias Tegur Jocelyn Chia Isu Lawak Melampau?-“Ko Buatlah Lawak Pasal…”

Pelawak solo dari negara jiran, Jocelyn Chia mendapat kecaman yang teruk oleh netizen selepas salah satu video persembahan komedinya adalah mengenai kehilangan pesawat Malaysia, MH370, yang didakwa ‘tidak mendarat’ dengan mimik muka mengejek.

Kerajaan Singapura tampil membuat permohonan maaf kepada rakyat Malaysia berhubung tindakan melampau pelawak yang berasal dari negara itu.

Dalam pada itu, pelakon dan pelawak, Didie Alias menerusi hantaran di Instagram, menitipkan pesanan buat Jocelyn agar tidak mengulangi tindakan membuat jenaka yang melibatkan negara.

“Kami maafkan lepas ni kalau nak buat lawak janganlah melibatkan negara ke apa?. Ko buatlah lawak pasal keluarga ko ke? Binatang ke? Pokok-pokok ke?, diri sendiri ke?.-tulis Didie

Meminta pihak terlibat untuk menjaga sensitiviti sekeliling, Didie Alias menyatakan bahawa dirinya yang merupakan seorang pelawak, sama sekali tidak pernah melakukan jenaka yang menyentuh negara, lebih-lebih lagi negara jiran.

“Kena jaga sensitiviti sekeliling. Aku pelawak wanita kat Malaysia pun tak pernah nak sentuh negara jiran langsung.

Pengajaran buat diri sendiri dan juga semua pelawak-pelawak kat Malaysia. Pakai otak jangan pakai lutut. Takde idea tak payah buat lawak. Duduk diam-diam kat rumah.”-tulis Didie lagi

Dipetik dari laporan Berita Harian, Pesuruhjaya Tinggi Singapura ke Malaysia, Vanu Gopala Menon, menyatakan bahawa Jocelyn Chia tidak lagi memegang kewarganegaraan Singapura dan kata-kata atau tindakannya sama sekali tidak mencerminkan pandangan negara itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mahu Hargai Kegigihan Pelajar SPM 2022 Yang Meningkat Daripada Markah G Ke A, Iman Troye Beri Hadiah Wang Tunai!

Benar kata orang, gagal sekali bukan bererti gagal selamanya, hal yang demikian kerana usaha tidak akan pernah mengkhianati hasil.

Sebenarnya, dalam berhadapan dengan isu murid malas dan tidak dapat memberi fokus kepada sesi pembelajaran, langkah proaktif guru sangat diperlukan bagi memastikan murid terus aktif dalam bilik darjah.

Kebijaksanaan guru untuk mengenal keperluan pembelajaran setiap muridnya amat penting dalam merancang pendekatan dan pedagogi yang bersesuaian.

Oleh itu, penghargaan dan pengiktirafan adalah elemen penting dalam memotivasikan murid untuk belajar, memperbaiki kelemahan serta memberi semangat untuk mencuba sesuatu yang baharu.

Pujian antara bentuk penghargaan dan pengiktirafan paling mudah namun memberi kesan besar terhadap motivasi murid yang malas dan tidak fokus semasa dalam kelas.

Hadiah atau cenderahati mahupun sijil pengiktirafan dapat mendorong murid untuk lebih kuat berusaha dan memperbaiki kelemahan diri.

Walau bagaimanapun, hadiah yang diberikan perlulah sepadan dengan konteks setempat.

Berbahas soal ini, baru-baru ini penyanyi Iman Troye mahu menghadiahkan wang tunai sebanyak RM300 kepada pelajar yang mencapai peningkatan dalam apa sahaja mata pelajaran bagi keputusan Sijil Pelajaran Malaysia (SPM) 2022 yang diumumkan, hari ini.

Iman yang juga duta bagi pusat peningkatan akademik dan pakar dalam membantu pelajar Sijil Pelajaran Malaysia (SPM) iaitu PTTI, kriteria pemilihan berdasarkan pencapaian keputusan yang sebelumnya gred G dan meningkat ke gred A.

“Tahniah kepada semua calon SPM 2022. Kepada yang berjaya mendapatkan keputusan cemerlang untuk mana-mana subjek daripada gred G meningkat A, saya mahu berikan wang tunai sebanyak RM300.

“Hadiah ini bukan sahaja sebagai tanda penghargaan atas kerja keras pada SPM 2022, malah mahu memberikan motivasi supaya terus berusaha pada masa akan datang.

“Tawaran RM300 terbuka kepada termasuk pelajar yang mendapatkan khidmat PTTI,” katanya.

Tambah penyanyi lagu Nang itu, penghargaan dibuat diharapkan dapat memberi inspirasi kepada pelajar bakal menduduki SPM, tahun ini.

“Bagi yang belajar dengan PTTI atau mana-mana sekolah, jadikan kecemerlangan pelajar SPM 2022 ini sebagai pembakar semangat dan dorongan untuk berjaya.

“Kena ingat, usaha tidak mengkhianati hasil. Apa yang penting, jadikan setiap apa yang dipelajari sebagai bekalan untuk mendidik diri menjadi insan yang lebih baik,” katanya.

Justeru, Iman berkata, pelajar menepati kriteria seperti disebutkan boleh menghantar mesej dalam Instagram (IG) PTTI untuk mendapatkan wang tunai dijanjikan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sedih Dituduh Guna Wang Haram Setelah Berjaya Miliki Kapal Persiaran Mewah, Black Hanifah Akui Beli Hasil Usaha Sendiri

Pernah didakwa menagih wang ihsan ketika pasca pandemik Covid-19, kali ini penyanyi terkenal ini sudah berjaya memiliki kapal persiaran mewah, namun ada pula yang mengatakan bahawa dia membeli dengan wang ‘kotor’.

Tampil menangkis dakwaan itu, penyanyi, Black Hanifah menafikan kapal persiaran mewah miliknya di Langkawi dibeli menggunakan hasil daripada penggubahan wang haram.

Black atau nama sebenarnya Hanifah Muhamad Hanafiah berkata, sekiranya dakwaan itu benar, sudah pasti dirinya disiasat oleh pihak berkuasa.

“Saya menafikan sekeras-kerasnya perkara itu kerana ia tidak benar sama sekali! Saya memiliki perniagaan yang berdaftar, saya bayar cukai setiap tahun. Sebagai rakyat Malaysia, saya patuh dengan undang-undang negara.

“Kalau benar saya cuci duit, SPRM (Suruhanjaya Pencegah Rasuah Malaysia) dan polis mesti akan siasat dan saya tidak duduk di sini, saya duduk dalam lokap.

“Saya masih selamat kerana saya buat benda yang betul. Semua aset yang saya miliki hasil simpanan dan perniagaan atas talian yang berjaya selain daripada doa orang sekeliling,” katanya.

Menurut Black, dia masih berfikiran waras dan mengambil pendekatan untuk tidak melanggar undang-undang bagi mengaut keuntungan dengan cara mudah.

Black berkata, dia bersyukur apabila hasil simpanan dan kerja keras sejak beberapa tahun lalu membuahkan hasil.

“Semua aset seperti kapal dan villa itu adalah hasil dari perancangan yang saya atur dengan baik selama tiga tahun. Sepanjang tempoh itu banyak ilmu baru yang saya belajar dan dalam masa sama saya belajar menyimpan.

Terdahulu, Black kecewa apabila dituduh membeli kapal pelayaran mewah di Langkawi menggunakan hasil penggubahan wang haram.

Dia dimaklumkan mengenai fitnah itu selepas ditunjukkan satu video yang tular mengenai dirinya daripada rakan. Dia dituduh kerana dikatakan berbelanja dan membeli kapal mewah.


Dikecam Kerana Miliki Buah Dada Besar, Shuib Minta Peminat Usah Cari Lagi Gambar-Gambar Lama Bakal Isteri

Menutup aib seorang bukan bererti menyembunyikan kemungkaran dan bukan bererti membiarkan kemaksiatan. Dengan menasihatinya dan menjaga kehormatan dan kemuliaannya.

Tidak menutup aurat dan melakukan kemungkaran memang menjadi kewajiban setiap muslim untuk menghalangnya. Jika dia boleh mengubah kemungkaran itu dengan kekuatannya maka dia mesti mengubah.

Tetapi jika dia hanya mampu mengubah dengan lidahnya maka dia pun mengubah dengan lisannya. Jika dengan kedua-dua pun tidak mampu, dia mesti mengubahnya dengan hati iaitu tanda iman yang paling lemah.

Semakin mendekati tarikh bahagia, bakal isteri kepada pelawak Shuib iaitu Watie Hanifiah sentiasa menjadi tumpuan warga maya.

Usahawan ini dikatakan sentiasa menuai kecaman apabila dilihat begitu seksi kerana sering mengenakan pemakaian yang begitu ketat sehingga menampakkan bentuk badan meskipun mengenakan hijab.

Malah, ada yang mula mencari gambar-gambar lama bakal isteri Shuib ini sewaktu sebelum memakai tudung.

Menerusi satu temu bual oleh sebuah laman portal, Shuib ada meminta peminat agar tidak membuka aib bakal isterinya itu dengan mencari gambar-gambar lama dan dimuat naik ke laman media sosial sebagai tatapan umum.

Hal yang demikian kerana, Watie dilihat sudah berubah dan mahu berhijrah ke arah yang lebih baik.

Terdahulu, Watie dikatakan terpaksa memadam foto-foto lama kerana ‘dimarahi’ Shuib, mungkin kerana seksi.

Menjengah ke ruangan komen, rata-rata netizen menasihati Watie agar sentiasa menjaga penampilan diri apatah lagi bakal bergelar isteri orang.

Ujar netizen lagi, Watie perlu menjadi contoh dan ‘role model’ kepada anak-anak Shuib.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hafidz Roshdi Menyampuk Isu ‘Bodyshamming’?, Disindir Netizen!-“Yang Pukul Bini…”

Umum mengetahui pelakon, Hafidz Roshdi sebelum ini mendapat kecaman selepas didakwa memukul isterinya, Nurul Shuhada Mat Shukri ketika sedang hamil anak ketiga, Mac lalu.

Terkini, Hafidz kembali mendapat kritikan netizen selepas dikatakan ‘menyampuk’ isu bodyshamming yang melibatkan pelakon, Aaron Aziz dan pengarah terkenal, Syamsul Yusof.

“Salam abang abang sekalian jangan gaduh berdamailah kita sesama Islam.”-komen Hafidz Roshdi di Instagram

Komen Hafidz Roshdi di Instagram mendapat pelbagai reaksi oleh netizen, malah ramai yang menyindirnya dengan mengaitkan isu pukul isteri sehingga mengalami cacat kekal pada wajah.

“Kau tu geng sol jangan menyemak di sini. Aaron Aziz jauh lagi baik, setia dan penyayang. Bukan macam kau spesies jantan tak sedar diri.”

“Siapa nak minta pendapat jantan ni ntah.”

“Ko tu belajar jadi suami dan bapa dulu tak payah sibuk campur hal orang.”

“Awak pun kena la berdamai dengan masa lalu awak. Tak gitu?.”

“Abang dah ada kes. Baik abang diam je jangan buat netizen marah.”

Terdahulu, isteri kepada Hafidz Roshdi, iaitu Nurul Shuhada Mat Shukri mendedahkan bahawa dia mempunyai bukti laporan yang mengatakan dirinya keguguran akibat tekanan selepas tular dakwaan dia sengaja mengugurkan bayi ketiga dalam kandungan.


Trend ‘Langgar Bahu Jodoh’ Zizan Razak & Ahirine, Cetus Pelbagai Reaksi Netizen!-“Jangan Friendzone…”

Pelakon baharu dunia lakonan, Ahirine Ahirudin menjadi perhatian warganet apabila memuatnaik sebuah video ‘trend langgar bahu jodoh’ bersama pelakon dan pelawak terkenal, Zizan Razak.

Video berdurasi 20 saat di TikTok itu turut memaparkan momen mereka ketika menyertai perlumbaan Cabaran Vios di festival Toyota Gazoo Racing Malaysia (TGR) musim 6. Malah turut menyelitkan gelagat Ahirine cuba mendukung Zizan.

Perkongsian Ahirine di TikTok mencuri perhatian netizen, malah ada yang berseloroh jika Zizan masih ‘menjaga jodoh’ orang lain.

“Jangan buat abang kami sakit lagi please.”

“Takut laa..Abang Zizan jaga jodoh orang lagi.”

“Abang Zizan memang tak pernah give up eh jaga jodoh orang.”

“Dalam proses tu. Doakan yang baik-baik.”

“Zizan ni macam Salman Khan. Duk jaga jodoh orang je 😅.”

Terdahulu, Ahirine pernah dituduh menjadi punca penceraian pelakon Farid Kamil dan Diana Danielle selepas tular video yang memaparkan kemesraan Farid memakaikan topi keledar ke kepala Ahirine.

Walaubagaimanapun, pelakon baharu ini menjelaskan bahawa hubungannya dengan Farid Kamil tidak lebih dari rakan pelakon serta menegaskan bahawa dirinya sedang dilamun cinta dengan seseorang namun tidak mendedahkan perihal individu terbabit.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Netizen Terhibur Izara Aisyah Buat Tutorial Tudung Untuk Orang Dalam Gua?

Pasti semua mengenali pelakon wanita Malaysia yang cukup terkenal dengan kecantikkan dan keanggunannya, Nik Izara Aishah Nik Izazurin atau lebih mesra disapa Izara Aishah.

Izara Aishah kini aktif di media sosial miliknya terutamanya di instagram dan tiktok. Dia Sering membuat live di tiktok untuk menunjukkan cara-cara memakai tudung sambil menjual cardigan dan tudung jenamanya sendiri.

Menerusi akaun tiktok milik @aisyahradenn, dia memuat naik video live Izara Aishah yang membuatkan ramai terhibur melihat telatahnya itu.

Di dalam video tersebut, memaparkan Izara Aishah sedang menunjukkan cara yang betul untuk memakai tudung jenamanya itu. Jika salah cara memakai akan terhasil tidak cantik. Tudung Izara Aishah itu, kini dijual secara worldwide di seluruh dunia.

Buat lawak tapi muka tenang 😭🤚🏻 #artismalaysia🇲🇾 #lawakgila #izaraaishah #izaraaishahfans #fyp

Rata-rata netizen terhibur dengan telatah serta mereka mengungkapkan bahawa lawak Izara Aishah semakin menjadi-jadi.

“Aku banyak kali ulang tengok, tetap aku gelak berdekah”-kata mereka

“Makin lama makin kelakar pulak Izara ni”-ujar mereka

“Korang mungkin lupa kot dia pelakon itu la muka selamba je”-tulis mereka

“dia buat lawak tapi dia tak gelak, tengah tahan gelak, biaqqq”-tambah mereka

“hahahahahaa when she flipped the hijab”-tulis mereka

Walau bagaimanapun, Izara Aishah memang terkenal dengan perangai yang masuk air dan itu membuatkan peminatnya makin selesa.


[VIDEO] Peminat Teruja Dengar Wani Kayrie Cover Lagu Sial-Mahalini Versi Dusun!

Syazwani Abdullah atau lebih dikenali dengan nama Wani Kayrie merupakan seorang penyanyi dan pelakon wanita di Malaysia.

Wani Kayrie memulakan kerjayanya sebagai penyanyi apabila menjadi juara dalam rancangan TV realiti ‘Kamilah Bintang’ di Astro Ceria pada tahun 2010.

Gadis yang berusia 23 tahun itu banyak membuat cover lagu di media sosial miliknya terutamanya di tiktok dan instagram.

Baru-baru ini, di tiktok miliknya, Wani Kayrie memuat naik video yang mencuit hati peminatnya terutamanya yang berasal dari Sabah itu. Di dalam video berkenaan, Wani Kyarie membuat cover lagu yang kini sedang hang4t diperdengarkan iaitu Sial dari Mahalini Raharja dalam versi Dusun.

Sabahan (Dusun) version of SIAL 🎤💖 Tag your friends! 🫰🏻🌸✨ #fyp #wanikayrie #mahaliniraharja #sialcover #sabahan #foryou

♬ original sound – WANI KAYRIE – WANI KAYRIE

Rata-rata , peminat teruja mendengar Wani Kayrie menyanyikan lagu tersebut dalam versi Dusun. Mereka memuji serta menginginkan lebih banyak lagu seperti itu dalam loghat Dusun.

“Mantap, saya orang bajau pun auto suka dengar lagu dusun”

“Kann bagus kalau ada composer lagu, pandai buat lagu begini dan lirik dusun”

Wah mantap bah sumandak sabah sampin oh, Wani Kayrie loghat dusun salute LA mandak”

“Tapi kebanyakkan berbangsa sungai pandai cakap dusun, ipar saya cakap sungai kadang saya paham”

Wow ini baru lah suara, mantap lah baru jumpa suara ini.”

“Sedap suaranya, terus macam lagu korea”-kata mereka

Apa-apa pun, semoga pada masa akan datang, lebih banyak lagu sebegini dapat dihasilkan. Apa kata anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Memang Luar Biasa! Jom Tengok Suasana Butik COACH Dalam Pesawat Di Melaka

Coach mengumumkan pembukaan Coach Airways, yang terletak di Freeport A’Famosa Outlet, destinasi membeli-belah yang popular di Melaka. Menariknya segala koleksi Coach yang disusun secara eksklusif berada di dalam pesawat Coach Airways.

Coach Airways dibina di dalam pesawat sebenar yang merentangi 4,198 kaki persegi. Menggabungkan kod Coach dengan elemen seni bina yang merujuk kepada era penerbangan pada tahun 70-an, ruang ini menampilkan kokpit serta kabin penumpang dan ruang istirahat dalam corak warna dan cetakan retro, diimaginasikan semula dengan sentuhan rumah ikonik seperti Signature yang merujuk kepada warisan ketukangan Coach.

Selain itu, Coach Airways juga dilengkap dengan Coach Café yang berada di dalam pesawat yang sama di mana pelanggan boleh menikmati kopi isitimewa dan minuman yang menyegarkan.

Untuk menghidupkan lagi pembukaan ini, Coach juga akan mengeluarkan Koleksi Coach Airways eksklusif yang menampilkan pilihan t-shirt, sarung kulit pasport, beg bagasi beroda, dan tote serta aksesori buat pengembara seperti tag bagasi, kantung dan dompet kecil,  dan banyak lagi.

Coach Airways dibuka setiap hari dari 10.00 pagi hingga 10.00 petang dan terletak di FAO Airplane, Freeport A’Famosa Outlet, Jalan Kemus / Sempang Ampat, 78000 Alor Gajah, Melaka, Malaysia.


Alya Iman Balas Komen Netizen Kaitkan Arwah Bapa Tanggung Dosa Isu Aurat

Nama pelakon wanita yang juga anak kepada Allahyarham Azmil Mustapha iaitu Alya Iman pernah mencetuskan kekesohan di media sosial selepas berkongsi foto dan video dirinya yang tidak lagi memakai hijab, April lalu.

Terkini, seorang netizen yang dikenali sebagai Latifa meninggalkan komen pada posting terkini Alya, mempersoalkan tanggungjawab seorang bapa menanggung dosa anak perempuan yang tidak menutup aurat ketika keluar dari rumah.

“Bukankah memang begitu selangkah keluar dari rumah dengan tanpa menutup aurat bererti sama dengan selangkah memasukkan ayah ke neraka selama dia berkahwin,

sebab anak perempuan tanggungjawab ayah. Orang cuma sekadar mengingatkan…”-komen netizen

Tindakan netizen berkenaan turut mendapat reaksi oleh warga netizen yang lain, memberikan teguran agar memberikan teguran dengan cara yang baik tanpa melibatkan individu yang sudah meninggal dunia.

“Sikit-sikit nak kaitkan dosa dengan arwah ayahnya. Dosa dia, dia la tanggung. Typical netizen Malaysia terpaling suci.”

“Ayahnya dah meninggal. Dah terlepas urusan dia di dunia.”

“Takde istilah ibubapa menanggung dosa anak-anak atau suami menanggung dosa isteri kerana setiap hamba Allah bertanggungjawab ke atas dosanya sendiri. Tak perlu kaitkan pun dengan orang yang dah takde.”

Tidak berdiam diri, Alya Iman dilihat membalas komen netizen tersebut dengan menyatakan bahawa tanggungjawab arwah bapanya telahpun selesai di dunia serta pautan penjelasan mufti yang menjawab persoalan mengenai dosa anak perempuan yang belum berkahwin ditanggung oleh bapa.

“Tanggungjawab arwah bapa saya dah selesai dekat dunia.”-balas Alya Iman